qundao/data-zh-poetry huggingface dataset:
瀟湘八景·山市晴嵐
作者：宋寧宗
朝代：宋

藪澤趁虛人，崇朝宿雨晴。
蒼崖林影動，老木日華明。
野店收煙濕，溪橋流水聲。
青帘何處是，彷彿聽雞鳴。
瀟湘八景·平沙鴈落
作者：宋寧宗
朝代：宋

漂泊楚天長，同群兄弟行。
朔風離塞漠，落日下瀟湘。
古磧多葭菼，平田足稻粱。
飛鳴眇空際，布武作文章。
瀟湘八景·江天暮雪
作者：宋寧宗
朝代：宋

朔吹掃氛埃，同雲暝不開。
千山飛鳥盡，一水泝舟回。
波面散鉛汞，林梢已瀉瑰。
懷人留剡棹，野店且新醅。
瀟湘八景·洞庭秋月
作者：宋寧宗
朝代：宋

白水連天遠，吳淞一幅秋。
橘洲冰魄滿，竹閣桂華留。
鳬雁不飲啄，魚龍與拍浮。
垂虹寓今夕，清勝庾公樓。
瀟湘八景·漁村夕照
作者：宋寧宗
朝代：宋

林表墮金鴉，孤村三兩家。
晴光明浦溆，紅影带蒹葭。
傍舍收魚網，隔溪橫釣槎。
炊煙未篝火，新月一鈎斜。
瀟湘八景·瀟湘夜雨
作者：宋寧宗
朝代：宋

清泛三湘夜，中艙聽雨眠。
楚天聞過鴈，北舘未歸船。
濁酒飲無算，青燈冷不煙。
對床工覓句，達旦見新編。
瀟湘八景·煙寺晚鐘
作者：宋寧宗
朝代：宋

金碧招提古，高峰最上層。
喧風僧入梵，宿霧佛前燈。
禪觀延空寂，蒲牢忽震凌。
黄昏山路險，窘步一枝藤。
瀟湘八景·遠浦帆歸
作者：宋寧宗
朝代：宋

劈箭風帆下，春江不盡流。
客來登快閣，天際識歸舟。
裂眥明千里，觀身等一漚。
斜陽疎木外，五兩不遲留。
賜狀元蔡仲龍
作者：宋寧宗
朝代：宋

聯魁金玉龍頭選，詔下今朝遇己知。
上國風光初曉日，御階恩渥暮春時。
內庭考最稱文異，臚唱宣名奬意奇。
故里仙才若相問，一年攀折兩重枝。
贈朱質
作者：宋寧宗
朝代：宋

袖手長才世路輕，愛閑那有鬻榮名。
挂冠便欲辭丹闕，策杖還歸老故城。
適喜不求三仕喜，傳家惟有十分清。
林間佳處真恬退，好向廉泉自濯纓。
題馬遠踏歌圖
作者：宋寧宗
朝代：宋

宿雨清畿甸，朝陽麗帝城。
豐年人樂業，壠上踏歌行。
游灵岩寺
作者：宋居卿
朝代：宋
体裁：七言律诗

乔木森森结绿阴，翠峰深处隐禅林。高僧见鹤坐泉眼，群丑闻鸡息盗心。春去野花开异品，晓来山鸟弄新音。胜游休便生归计，到此蓬瀛路好寻。
游靈巖寺
作者：宋居卿
朝代：宋

喬木森森結綠陰，翠峰深處隱禪林。
高僧見鶴坐泉眼，群醜聞雞息盜心。
春去野花開異品，曉來山鳥弄新音。
勝遊休便生歸計，到此蓬瀛路好尋。
兰溪道中
作者：宋庆之
朝代：宋

朝买兰溪船，暮泊香头市。如何十月天，复此连夜雨。朔风寒似铁，晓色暗如土。道行不见人，路哭疑是鬼。栖栖远方士，忽忽乡心起。落叶响疏庭，空灯照寒被。离家能几时，旅况已如此。茫茫楚山云，渺渺楚江水。屈指计行程，此去复万里。
兰溪道中
作者：宋庆之
朝代：宋

朝买兰溪船，暮泊香头市。
如何十月天，復此连夜雨。
朔风寒似铁，晓色暗如土。
道行不见人，路哭疑是鬼。
栖栖远方士，忽忽乡心起。
落叶响疎庭，空灯照寒被。
离家能几时，旅况已如此。
茫茫楚山云，渺渺楚江水。
屈指计行程，此去復万里。
句
作者：宋庆之
朝代：宋

城中岂云隘，我见无夷途。所以庞德公，车不向此驱。斜阳挂林杪，野花续春馀。数年何处客，昨夜独归船。飘泊知何处，艰难亦到僧。更长初过雁，蛰后稍无蛩。
句·其一
作者：宋庆之
朝代：宋

城中岂云隘，我见无夷途。
所以庞德公，车不向此驱。
斜阳挂林杪，野花续春余。
句·其一
作者：宋庆之
朝代：宋

城中岂云隘，我见无夷途。所以庞德公，车不向此驱。斜阳挂林杪，野花续春馀。
句·其三
作者：宋庆之
朝代：宋

飘泊知何处，艰难亦到僧。
句·其二
作者：宋庆之
朝代：宋

数年何处客，昨夜独归船。
句·其四
作者：宋庆之
朝代：宋

更长初过雁，蛰后稍无蛩。
哭赵东阁
作者：宋庆之
朝代：宋

秋风惨欲割，秋月明不发。谁令声名高，竟使寿命折。往年失四灵，诗道微一发。缟素革织组，宫徵节乱聒。力排唐末陋，意与风雅轧。清庙不待陈，黄壤讵能没。新篇今寂寞，故墨慎无忽。
哭赵东阁
作者：宋庆之
朝代：宋

秋风惨欲割，秋月明不发。
谁令声名高，竟使寿命折。
往年失四灵，诗道微一髪。
缟素革织组，宫征节乱聒。
力排唐末陋，意风雅轧。
清庙不待陈，黄壤讵能没。
新篇今寂寞，故墨慎无忽。
寓武昌报恩寺
作者：宋庆之
朝代：宋
体裁：七言律诗

孟宗祠下竹依然，借得空房竹树边。贫寺少逢僧过夏，远乡多是客经年。倩人汲水时煎茗，就佛分灯夜照眠。家信不来心欲断，明朝又买汉阳船。
废墓
作者：宋庆之
朝代：宋
体裁：五言律诗

山水不改色，残碑空藓衣。多年翁仲在，寒食子孙稀。魈鬼时凭树，虞人夜伏机。悲凉眼前事，火葬未全非。
开炉日赋
作者：宋庆之
朝代：宋
体裁：五言律诗

筋力已非旧，逢寒亦自怜。风霜在檐外，妻子语灯前。纸被添新絮，茶瓯煮细泉。虽云方寸地，春意一陶然。
戍归词
作者：宋庆之
朝代：宋

君去无还期，妾思无已时。军中无女子，谁为补征衣。或传云中危，夫死贤王围。恐伤老姑心，有泪不敢垂。
戍归词
作者：宋庆之
朝代：宋

君去无还期，妾思无已时。
军无女子，谁为补征衣。
或传云中危，夫死贤王围。
恐伤老姑心，有泪不敢垂。
放翁有五更读书示子诗予亦次韵
作者：宋庆之
朝代：宋

秋风蟋蟀床下鸣，茅茨耿耿秋灯明。老夫掩卷发深喟，起视河汉初参横。世人饮食几知味，眼底古今复泾渭。藩篱是笔屋是书，风叶尘埃力空费。六籍在天日月存，我亦收拾还本根。此事儿辈未可论，纷纷场屋争作元。
放翁有五更读书示子诗予亦次韵
作者：宋庆之
朝代：宋

秋风蟋蟀床下鸣，茅茨耿耿秋灯明。
老夫掩卷发深喟，起视河汉初参横。
世人饮食几知味，眼底古今復泾渭。
藩篱是笔屋是书，风叶尘埃力空费。
六籍在天日月存，我亦收拾还本根。
此事儿辈未可论，纷纷场屋争作元。
次惠上人冷泉夜坐
作者：宋庆之
朝代：宋
体裁：五言律诗

此景写不尽，此怀谁与俱。月来林影碎，云去石头孤。万籁各休息，天香乍有无。因师寄佳句，清梦更劳吾。
武昌怀古
作者：宋庆之
朝代：宋
体裁：七言律诗

极目平芜送落晖，六朝征战尚依稀。风生战舸周郎过，月落南楼庾老归。秋塞戍閒番马病，春江流下蜀鱼肥。神州北望知何处，父老犹能话岳飞。
然上人还松台
作者：宋庆之
朝代：宋
体裁：五言律诗

白头宁俯仰，自觉住山非。旧业双松在，初秋一锡归。从人借茶具，就日补寒衣。不见新诗久，朝来叩我扉。
碧鸡草堂呈刘后村
作者：宋庆之
朝代：宋

斯文海内声名阔，犹是乾淳一脉馀。须信昌黎曾得谤，可怜太史未成书。碧鸡有地吟诗老，金马无心待诏初。甚欲见君三十载，春风今时侍巾车。
碧鸡草堂呈刘后村
作者：宋庆之
朝代：宋

斯文海内声名阔，犹是干淳一脉余。
须信昌黎曾得谤，可怜太史未书。
碧鸡有地吟诗老，金马无心待诏初。
甚欲见君三十载，春风今时侍巾车。
稽村
作者：宋庆之
朝代：宋

雪后寒增健，贪幽爱路生。
羣儿烧叶坐，一鸟啄冰行。
山色晴犹惨，梅花谢亦荣。
小舆风割面，微醉任攲倾。
稽村
作者：宋庆之
朝代：宋

雪后寒增健，贪幽爱路生。群儿烧叶坐，一鸟啄冰行。山色晴犹惨，梅花谢亦荣。小舆风割面，微醉任攲倾。
郊行偶成
作者：宋庆之
朝代：宋
体裁：五言绝句

野水连天阔，孤舟尽日閒。会须风雨过，一济谅非难。
项园即事。
作者：宋庆之
朝代：宋
体裁：五言律诗

时节飞花尽，幽林亦自香。閒来看新水，独立又斜阳。檐角鸟鸣霁，树根鱼就凉。一春风雨过，游事极相妨。
凝華殿帖子
作者：宋度宗
朝代：宋

帝德巍巍，溫恭允塞。
心傳精微，惟堯是則。
句·其一
作者：宋度宗
朝代：宋

歸仁由克己，學道在存心。
句·其二
作者：宋度宗
朝代：宋

堯舜傳心惟以一，禹湯受命本乎中。
周禮贊
作者：宋度宗
朝代：宋

肇建六典，條章煥明。
萬世之則，太平之基。
堂联
作者：宋度宗
朝代：宋
体裁：联

五世三登宰辅；弈朝累掌丝纶。
恭和御製賜牟子才韻
作者：宋度宗
朝代：宋

視草詞臣地位高，玉堂深夜許焚膏。
文華瑞世呈儀鳳，顧問承恩直禁鼇。
喜有奇才追宋軾，光膺聖製勝唐綯。
重修盛典熙朝事，千古青編記寵褒。
授衣
作者：宋度宗
朝代：宋

从来人事顺天时，九月纔更即授衣。
可笑索裘临岁晚，履霜犹自未知几。
授衣
作者：宋度宗
朝代：宋

從來人事順天時，九月纔更即授衣。
可笑索裘臨歲晚，履霜猶自未知幾。
新凉
作者：宋度宗
朝代：宋

新凉灯火又相亲，遍阅羣书不厌勤。
缓视微吟真乐处，那知宫漏夜将分。
新凉
作者：宋度宗
朝代：宋

新凉燈火又相親，遍閲羣書不厭勤。
緩視微吟真樂處，那知宮漏夜將分。
日新
作者：宋度宗
朝代：宋

大哉盤銘，日新其德。
一盟一思，惟湯是則。
春秋贊
作者：宋度宗
朝代：宋

微顯闡幽，三體五例。
嚴乎成言，褒貶一字。
晚望
作者：宋度宗
朝代：宋

鷗鷺歸烟渚，秋江挾晚晴。
老漁閑艤艇，坐待月華生。
桂
作者：宋度宗
朝代：宋

秋桂庭前霁影凉，万重深翠护深黄。
恭迎两殿临清赏，寿斚浓浮月殿香。
桂
作者：宋度宗
朝代：宋

秋桂庭前霽影凉，萬重深翠護深黄。
恭迎兩殿臨清賞，壽斚濃浮月殿香。
社日雨
作者：宋度宗
朝代：宋

風催社日雨霏雰，處處雞豚樂祀神。
見說豐年於此卜，不妨墊濕社翁巾。
自警·其一
作者：宋度宗
朝代：宋

孳孳爲善，無怠講習。
心思唐虞，聖道可入。
自警·其二
作者：宋度宗
朝代：宋

私既克，理是從。
中則正，公則平。
操則存，德日新。
艮卦贊
作者：宋度宗
朝代：宋

兼山曰艮，德在知止。
君子體之，思不出位。
賜狀元張鎮孫以下詩
作者：宋度宗
朝代：宋

臨軒再策豈虛文，要語詒謀敢弗遵。
昭格天心惟至敬，封培邦本在深仁。
詳延喜見洋洋對，來譽知爲蹇蹇臣。
始進便當思遠到，會須華國有儒珍。
賞春
作者：宋度宗
朝代：宋

珠簾翠幕千門曉，麗日和風萬國春。
乍雨乍晴雖莫測，無非天地發生仁。
進聖訓
作者：宋度宗
朝代：宋

寵頒御墨十行新，天錫光華被小臣。
家學傳心當謹守，恩深何以報君親。
離卦贊
作者：宋度宗
朝代：宋

日月麗天，德備中正。
明以繼明，聖而益聖。
題諸色扇·其一
作者：宋度宗
朝代：宋

履霜知地凍，賞雪念民寒。
山嵐迷曉月，海浪起晴雲。
鷺起蓮邊曉，鷗棲蓼外凉。
西風欹翠蓋，曉露浥紅裳。
艷紅酣霽圃，冷翠媚秋池。
聲幽梧葉雨，香冷菊花風。
院子供新茗，園丁獻異花。
題諸色扇·其二
作者：宋度宗
朝代：宋

穠華照水澄秋靜，冷艷欺風醉露凉。
一枝翠葉凝秋色，萬粟金英噴古香。
月篩穠影虛窗靜，秋染繁英淨几香。
千葉喜容迎曉日，萬鈴黄色映朝霞。
日麗柳塘鶑語滑，雨收桃岸燕飛忙。
题诸色扇·其一
作者：宋度宗
朝代：宋

履霜知地冻，赏雪念民寒。
山岚迷晓月，海浪起晴云。
鹭起莲边晓，鸥栖蓼外凉。
西风欹翠盖，晓露浥红裳。
艷红酣霁圃，冷翠媚秋池。
声幽梧叶雨，香冷菊花风。
院子供新茗，园丁献异花。
题诸色扇·其二
作者：宋度宗
朝代：宋

秾华照水澄秋静，冷艷欺风醉露凉。
一枝翠叶凝秋色，万粟金英喷古香。
月筛秾影虚窗静，秋染繁英净几香。
千叶喜容迎晓日，万铃黄色映朝霞。
日丽柳塘鶑语滑，雨收桃岸燕飞忙。
挽汤参议
作者：宋彦
朝代：宋

再协三刀梦，终孤五马迎。行藏一委分，喜愠两忘情。议幕临边琐，筹帷赖老成。伤心江汉水，东下送铭旌。徇义千钧重，论财一羽轻。大伦元有序，世禄我持平。外庑家如寄，东皋产半倾。谋生有如此，垂世祇清名。妇党君推重，乡评我弃馀。共嗟身计拙，直与世缘疏。种竹沿修陇，栽花傍小渠。南园重回首，浓绿上畦蔬。
挽汤参议三首·其一
作者：宋彦
朝代：宋
体裁：五言律诗

再协三刀梦，终孤五马迎。行藏一委分，喜愠两忘情。议幕临边琐，筹帷赖老成。伤心江汉水，东下送铭旌。
挽汤参议三首·其三
作者：宋彦
朝代：宋
体裁：五言律诗

妇党君推重，乡评我弃馀。共嗟身计拙，直与世缘疏。种竹沿修陇，栽花傍小渠。南园重回首，浓绿上畦蔬。
挽汤参议三首·其二
作者：宋彦
朝代：宋
体裁：五言律诗

徇义千钧重，论财一羽轻。大伦元有序，世禄我持平。外庑家如寄，东皋产半倾。谋生有如此，垂世祇清名。
句
作者：宋德之
朝代：宋

昔人豪侈徒为尔，得似章华田舍翁。
句
作者：宋德之
朝代：宋

昔人豪侈徒爲爾，得似章華田舍翁。
題太平興國宮
作者：宋德之
朝代：宋

殷勤此別幾時還，結足應須巖洞間。
卒歲在家貧亦好，何人似我老來閑。
九天使者邀歸艇，五嶽丈人分半山。
已是南回行脚了，歸休穩坐聽潺湲。
题太平兴国官
作者：宋德之
朝代：宋

殷勤此别几时还，结足应须岩洞音。
卒岁在家贫亦好，何人似我老来闲。
九天使者邀归艇，五岳丈人分半山。
已是南回行脚了，归休稳坐听潺湲。
题太平兴国宫
作者：宋德之
朝代：宋
体裁：七言律诗

殷勤此别几时还，结足应须岩洞间。卒岁在家贫亦好，何人似我老来闲。九天使者邀归艇，五岳丈人分半山。已是南回行脚了，归休稳坐听潺湲。
阮郎归
作者：宋德广
朝代：宋

好风吹月过楼西。楼前人影稀。杜鹃啼断绿杨枝。行人知不知。
红叶字，断肠诗。从今懒再题。後园零淡胭脂。似君初去时。
阮郎归·好风吹月过楼西
作者：宋德广
朝代：宋
体裁：词

好风吹月过楼西。楼前人影稀。杜鹃啼断绿杨枝。行人知不知。红叶字，断肠诗。从今懒再题。后园零落淡胭脂。似君初去时。
阮郎歸
作者：宋德廣
朝代：宋

好風吹月過樓西。樓前人影稀。杜鵑啼斷綠楊枝。行人知不知。紅葉字，斷腸詩。從今懶再題。後園零落淡胭脂。似君初去時。
上巳日賜太師
作者：宋徽宗
朝代：宋

金明春色正芳妍，修禊佳辰集眾賢。
久矣愆陽罹暵旱，沛然膏雨潤農田。
乘時剩挾花盈帽，胥樂何辭酒滿船。
所賴燮調功有自，佇期高廩報豐年。
上清乐·其七
作者：宋徽宗
朝代：宋

赫赫曈曈日九轮，六渊宫殿紫元君。
霞冠锦帔端居暇，披拂祥烟着赤文。
上清乐·其三
作者：宋徽宗
朝代：宋

高上皇人宴紫霄，撷芳常引八骞条。
肌肤表裏瑠璃彻，映照三涂万苦消。
上清宝箓宫立冬日讲经之次有羽鹤数千飞翔空际公卿士庶众目仰瞻卿时预荣观作诗纪实来上因俯同其韵赐太师以下
作者：宋徽宗
朝代：宋

上清讲席鬰萧台，俄有青田万侣来。
蔽翳晴空疑雪舞，低徊转影类云开。
翻翰清唳遥相续，应瑞疑时尚不回。
归美一章歌盛事，喜今重见谪仙才。
上清寶籙宮立冬日講經之次有羽鶴數千飛翔空際公卿士庶眾目仰瞻卿時預榮觀作詩紀實來上因俯同其韻賜太師以下
作者：宋徽宗
朝代：宋

上清講席鬰蕭臺，俄有青田萬侶來。
蔽翳晴空疑雪舞，低徊轉影類雲開。
翻翰清唳遙相續，應瑞疑時尚不回。
歸美一章歌盛事，喜今重見謫仙才。
上清樂·其一
作者：宋徽宗
朝代：宋

紫清天上育華林，絳實朱柯竹葉深。
咀嚼繁英身不老，下觀鳥兔換光陰。
上清樂·其一〇
作者：宋徽宗
朝代：宋

萬仞霞山峙玉虛，四司冠劍護靈都。
眾真稽首持天禁，腰佩仙皇逸錄符。
上清樂·其七
作者：宋徽宗
朝代：宋

赫赫曈曈日九輪，六淵宮殿紫元君。
霞冠錦帔端居暇，披拂祥煙著赤文。
上清樂·其三
作者：宋徽宗
朝代：宋

高上皇人宴紫霄，擷芳常引八騫條。
肌膚表裏瑠璃徹，映照三塗萬苦消。
上清樂·其九
作者：宋徽宗
朝代：宋

流汩池中大寶蓮，開花十丈映池泉。
嗅香飲水無饑渴，綽約金華葉上仙。
上清樂·其二
作者：宋徽宗
朝代：宋

元君八氣號青靈，錦帔飛裙住玉城。
把握帝符司道籍，拔除塵累濟群生。
上清樂·其五
作者：宋徽宗
朝代：宋

浮絕山連白玉京，金華樓共日華明。
五真結就圓珠氣，骨似丹瓊貌似嬰。
上清樂·其八
作者：宋徽宗
朝代：宋

佳氣青葱覆紫空，青精羽駕命元童。
逆風浩蕩三千里，七返香煙處處通。
上清樂·其六
作者：宋徽宗
朝代：宋

秀華峰下五靈都，元景神君握化樞。
真火有功能造物，銷鎔五毒出陰途。
上清樂·其四
作者：宋徽宗
朝代：宋

九日宮中四老真，廣霞山上宴仙賓。
鳴鐘鼓瑟行靈醑，碧落融融別有春。
保和殿下荔枝成實賜王安中
作者：宋徽宗
朝代：宋

保和殿下荔枝丹，文武衣冠被百蠻。
思與近世同此味，紅塵飛鞚過燕山。
元符萬寧宮慶成頌
作者：宋徽宗
朝代：宋

句曲之山，有居其顛。
誰氏之子，象帝之先。
啟迪後人，淑修其身。
守靜而篤，是爲葆真。
在昔元符，作室其下。
經始勿亟，以遺來者。
我應受之，嗣紹厥緒。
我儀圖之，繕此棟宇。
考彼宮宇，因心而友。
不日成之，克相其後。
廼益其名，曰維萬寧。
書以揭之，用妥明靈。
道大無方，體用有常。
以德則帝，以業而王。
坐進此道，與道無極。
神之聽之，洽此萬國。
千葉碧桃蘋茄
作者：宋徽宗
朝代：宋

太平蜀雀異，仍映碧桃間。
一秀三千歲，高枝永共攀。
句·其一
作者：宋徽宗
朝代：宋

雅燕酒酣添逸兴，玉真轩内看安妃。
句·其一
作者：宋徽宗
朝代：宋

雅燕酒酣添逸興，玉真軒內看安妃。
句·其一〇
作者：宋徽宗
朝代：宋

玉階齊種女貞子，大覺金仙采擷來。
句·其一一
作者：宋徽宗
朝代：宋

日射晚霞金世界，月临天宇玉干坤。
句·其一一
作者：宋徽宗
朝代：宋

日射晚霞金世界，月臨天宇玉乾坤。
句·其一二
作者：宋徽宗
朝代：宋

危楼日暮人千里，欹枕风秋雁一声。
句·其一二
作者：宋徽宗
朝代：宋

危樓日暮人千里，欹枕風秋雁一聲。
句·其七
作者：宋徽宗
朝代：宋

網羅今不密，回首不須驚。
句·其三
作者：宋徽宗
朝代：宋

北斗七星三四點。
句·其九
作者：宋徽宗
朝代：宋

暖河消雪带，風柳散冰絲。
句·其五
作者：宋徽宗
朝代：宋

方当月白风清夜，正是霜高木落时。
句·其五
作者：宋徽宗
朝代：宋

方當月白風清夜，正是霜高木落時。
句·其八
作者：宋徽宗
朝代：宋

午夜笙歌連海嶠，春風燈火過湟中。
句·其六
作者：宋徽宗
朝代：宋

落花满地春光晚，芳草连云暮色深。
句·其六
作者：宋徽宗
朝代：宋

落花滿地春光晚，芳草連雲暮色深。
句·其四
作者：宋徽宗
朝代：宋

選飯來時不喜餐，御廚空費八珍盤。
在北題壁
作者：宋徽宗
朝代：宋

徹夜西風撼破扉，蕭條孤館一燈微。
家山回首三千里，目斷天南無雁飛。
夏日
作者：宋徽宗
朝代：宋

清和節後綠枝稠，寂寞黄梅雨乍收。
畏日正長凝碧漢，薰風微度到丹樓。
池荷成蓋閑相倚，徑草鋪裀色更柔。
永晝搖紈避繁溽，杯盤時欲對清流。
夏日
作者：宋徽宗
朝代：宋

清和节后绿枝稠，寂寞黄梅雨乍收。
畏日正长凝碧汉，熏风微度到丹楼。
池荷成盖闲相倚，径草铺裀色更柔。
永昼摇纨避繁溽，杯盘时欲对清流。
太师以被赐暹字韵诗前后凡三次进和盖欲示其韵愈严而愈工耳復以前韵又赐太师
作者：宋徽宗
朝代：宋

天位迎阳转斗南，千官山立尽恭严。
共欣奠玉烟初达，争奉回鸾日已暹。
归问雪中谁咏絮，冥搜花底自巡檐。
礼成却喜歌盈尺，端为来麰万宇霑。
太師以被賜暹字韻詩前後凡三次進和蓋欲示其韻愈嚴而愈工耳復以前韻又賜太師
作者：宋徽宗
朝代：宋

天位迎陽轉斗南，千官山立盡恭嚴。
共欣奠玉煙初達，爭奉回鸞日已暹。
歸問雪中誰詠絮，冥搜花底自巡簷。
禮成卻喜歌盈尺，端爲來麰萬宇霑。
太清乐·其一〇
作者：宋徽宗
朝代：宋

左右灵飞运甲庚，琳房八景炼华精。
常阳宴罢归何处，掷火流金事克成。
太清乐·其四
作者：宋徽宗
朝代：宋

蕊珠宫裏七言成，十二神君一一名。
云拥苍虬归火府，风随素虎出沧瀛。
太清樂·其一
作者：宋徽宗
朝代：宋

太一元君掌列仙，彤暉絳彩射芝田。
功圓會遇刊名籍，可但洪崖笑拍肩。
太清樂·其一〇
作者：宋徽宗
朝代：宋

左右靈飛運甲庚，琳房八景鍊華精。
常陽宴罷歸何處，擲火流金事尅成。
太清樂·其七
作者：宋徽宗
朝代：宋

東井中涵皓月精，群龍奮搦運金甖。
仙人灌沐知何代，唯見玻瓈透骨明。
太清樂·其三
作者：宋徽宗
朝代：宋

太極元君翠翮車，萬魔奔走聽神符。
九龍縱步齊驤首，時見空中吐火珠。
太清樂·其九
作者：宋徽宗
朝代：宋

九靈玉館接崑崙，山融流剛不可親。
囑付紫蘭令說與，紅塵何苦弊精神。
太清樂·其二
作者：宋徽宗
朝代：宋

五節清香半夜焚，天人玉女盡遙聞。
味同氣合遙相應，絳節霓旌下五雲。
太清樂·其五
作者：宋徽宗
朝代：宋

金闕明光後聖君，流津煥彩結丹雲。
不因太上相傳授，安得人間有玉文。
太清樂·其八
作者：宋徽宗
朝代：宋

渺渺三津繞帝川，川連紅霧霧連天。
玉靈仙母時遊息，侍衛森羅日月軿。
太清樂·其六
作者：宋徽宗
朝代：宋

元景巖巒聳太空，彭彭仙室在霞中。
九靈變化俄離合，羽駕飄颻不可窮。
太清樂·其四
作者：宋徽宗
朝代：宋

蕊珠宮裏七言成，十二神君一一名。
雲擁蒼虬歸火府，風隨素虎出滄瀛。
存目·其二
作者：宋徽宗
朝代：宋

詩題：宮詞首句：翡翠盤龍裝繡額。
存目·其二
作者：宋徽宗
朝代：宋

诗题：宫词首句：翡翠盘龙装绣额。
宣和元年九月十二日賜宴聯句
作者：宋徽宗
朝代：宋

桂子三秋七里香，麥雲九夏兩岐秀。
雞舌五年千載棗，菊英九日萬齡黄。
君臣燕衎昇平際，屬句論文樂未央。
宣和元年九月十二日赐宴联句
作者：宋徽宗
朝代：宋

桂子三秋七里香，麦云九夏两岐秀。
鸡舌五年千载枣，菊英九日万龄黄。
君臣燕衎昇平际，属句论文乐未央。
宣和己巳冬祀大礼卿以执绥侍玉辂回銮礼毕以诗来上俯同元韵赐伸仍宣示俅杰
作者：宋徽宗
朝代：宋

羽卫森严锦绣成，夜寒璧月有余清。
皇坛奠玉横参近，柴燎升烟宿雾晴。
晏粲九天风露迥，雍容群辟佩环声。
执绥更喜多仪肃，盛事应传伯仲荣。
宣和己巳冬祀大禮卿以執綏侍玉輅回鑾禮畢以詩來上俯同元韻賜伸仍宣示俅傑
作者：宋徽宗
朝代：宋

羽衛森嚴錦繡成，夜寒璧月有餘清。
皇壇奠玉橫參近，柴燎升煙宿霧晴。
晏粲九天風露迥，雍容群辟珮環聲。
執綏更喜多儀肅，盛事應傳伯仲榮。
宣和殿移植荔枝
作者：宋徽宗
朝代：宋

密移造化出閩山，禁御新栽荔子丹。
山液乍凝仙掌露，絳苞初綻水精丸。
酒酣國艷非朱粉，風泛天香轉蕙蘭。
何必紅塵飛無騎，芬芳數本座中看。
宣和殿移植荔枝
作者：宋徽宗
朝代：宋

密移造化出闽山，禁御新栽荔子丹。
山液乍凝仙掌露，绛苞初绽水精丸。
酒酣国艷非朱粉，风泛天香转蕙兰。
何必红尘飞无骑，芬芳数本座中看。
宫词·其一
作者：宋徽宗
朝代：宋

晓景煕煕竹影疏，柔闲初理薄粧余。
心情酷爱清虚乐，琴阮相兼一几书。
宫词·其一
作者：宋徽宗
朝代：宋

殿庭内外锦衣重，彩仗琱舆相映红。
敌使未尝经便殿，始瞻仪卫慑羌戎。
宫词·其一〇
作者：宋徽宗
朝代：宋

宝砌龙纹鑑色鲜，兰宫不信火云天。
冰壶盘上排金醟，枕簟余凉好醉眠。
宫词·其一〇
作者：宋徽宗
朝代：宋

宫人思学寿阳粧，每看庭梅次第芳。
浅拂臙脂轻傅粉，弯弯纤细黛眉长。
宫词·其一〇
作者：宋徽宗
朝代：宋

麟堤千尺尽涂丹，文瓦雕甍敞殿寛。
折槛尽循前古制，当中一曲不安栏。
宫词·其一七
作者：宋徽宗
朝代：宋

春暮纷纷荡柳绵，欲回炎律困人天。
宫粧永昼多闲宴，惯折珍珠结翠钿。
宫词·其一七
作者：宋徽宗
朝代：宋

翠芳庭宇迭山围，路转龙盘灿陆离。
响石因风飘冷韵，小碑刊勒祖宗诗。
宫词·其一三
作者：宋徽宗
朝代：宋

元宵三五竞芳年，十二都门沸管絃。
鳌负缯山辉绛阙，龙衔宝炬撒金莲。
宫词·其一九
作者：宋徽宗
朝代：宋

杏褪残花点碧轻，融怡天气雨初晴。
仙姿斗草春园裏，时听妖娆笑语声。
宫词·其一九
作者：宋徽宗
朝代：宋

销金花朵遍轻罗，剪作春衣锡赐多。
鬬薄只贪腰细柳，夜阑无奈峭寒何。
宫词·其一二
作者：宋徽宗
朝代：宋

乐章依韵俯成编，欲听新词禁宇传。
曲裏字难相借问，随时切脚注花笺。
宫词·其一二
作者：宋徽宗
朝代：宋

瑞日融和丽玉庭，花枝密处有莺声。
六宫闲燕多余乐，索写新诗颂太平。
宫词·其一五
作者：宋徽宗
朝代：宋

洞箫声歇酒初阑，星斗凝辉宇宙寛。
唯有真僊为侣伴，夜深同倚玉阑干。
宫词·其一八
作者：宋徽宗
朝代：宋

宫娥相约戏秋韆，困极盈盈宝髻偏。
却恐逢人多谑笑，暗寻香径整花钿。
宫词·其一八
作者：宋徽宗
朝代：宋

龙德营修已庆成，秘扃斋洁奉三清。
余田增辑成嘉致，千百楼台绀瓦明。
宫词·其一六
作者：宋徽宗
朝代：宋

仙韶总角籍严宫，初学吹笙性格聪。
十指近纔能按字，纤纤双捧紫筠丛。
宫词·其一四
作者：宋徽宗
朝代：宋

万国昇平庆有年，九重荣盛百珍全。
民间财货虽丰富，未识新颁大观钱。
宫词·其一四
作者：宋徽宗
朝代：宋

拂堤丝柳弄春柔，盈沼沉波莹鸭头。
锦绣成丛飞画檝，轻舠两两翼龙舟。
宫词·其七
作者：宋徽宗
朝代：宋

华景红梅两槛分，点成轻雪万枝荣。
依稀昨夜东风起，巳拆香苞漏泄春。
宫词·其七
作者：宋徽宗
朝代：宋

花枝连属胜丹青，迭嶂层峰立翠屏。
汲引飞泉来玉甃，璇题因缮迸泉亭。
宫词·其七〇
作者：宋徽宗
朝代：宋

敎化风行自掖房，芸辉新缮万书堂。
清闲几砚皆编帙，时诵关雎正始章。
宫词·其七一
作者：宋徽宗
朝代：宋

垂拱凌晨百辟朝，鸣鞘风引彻璇霄。
鸳鸾杂沓趋鳞砌，无限黄金重满腰。
宫词·其七一
作者：宋徽宗
朝代：宋

满街飞絮舞毵毵，慵困情懐似酒酣。
嫔御宫中行乐倦，却寻锦叶餵新蚕。
宫词·其七七
作者：宋徽宗
朝代：宋

玉宇深严洞戸扃，小山松柏四时青。
遶阑下瞰溪流碧，恰似仙都一画屏。
宫词·其七九
作者：宋徽宗
朝代：宋

新様梳粧巧画眉，窄衣纤体最相宜。
一时趋向多情逸，小阁幽窗静奕棋。
宫词·其七二
作者：宋徽宗
朝代：宋

乐章重制协昇平，德冠宫闱万古名。
嫔御尽能歌此曲，竞随钟鼓度新声。
宫词·其七二
作者：宋徽宗
朝代：宋

月色凝辉照胆寒，水晶宫裏望中寛。
一声长笛来天际，谁学龙吟出指端。
宫词·其七二
作者：宋徽宗
朝代：宋

黄头进酒斗醇浓，问有均颁不启封。
向晚闻呼装尚醖，双瓶环绕小金龙。
宫词·其七五
作者：宋徽宗
朝代：宋

元夕风光属太平，烛龙衘耀照严城。
鳌峰屹立通明观，绛炬宵辉上下明。
宫词·其七五
作者：宋徽宗
朝代：宋

苑作羣工各述劳，纤纤奇巧鬬相高。
花钿虽盛珠珍数，不使伤生用羽毛。
宫词·其七八
作者：宋徽宗
朝代：宋

龙鬚成布一端长，珍重惟将宝匣藏。
荒服献珍诚足异，承平八表自梯航。
宫词·其七六
作者：宋徽宗
朝代：宋

酒入金钟灔灔平，暗偷全在夹盘盛。
宫嫔捧劝知分别，相顾潜闻笑语声。
宫词·其七六
作者：宋徽宗
朝代：宋

钿筝百宝间生辉，玉柱成行雁自飞。
对酒僊姿时一按，十三絃上迸珠玑。
宫词·其七四
作者：宋徽宗
朝代：宋

螺钿珠玑宝盒装，琉璃瓮裏建芽香。
兔毫连盏烹云液，能解红颜入醉乡。
宫词·其七四
作者：宋徽宗
朝代：宋

锁院羣心望宠嘉，閤门当殿奏宣麻。
新经授宝敷恩泽，荣拜宗藩使相华。
宫词·其三
作者：宋徽宗
朝代：宋

纤眉丹脸小腰肢，宜着时新峭窄衣。
头上宫花粧翡翠，宝蝉珍蝶势如飞。
宫词·其三
作者：宋徽宗
朝代：宋

金鞍宝辔簇骅骝，乐奏相从共撃毬。
花帽两边成锦阵，谢恩长喜上头筹。
宫词·其三一
作者：宋徽宗
朝代：宋

绮堂嫔御坦春容，蹔止连绵组绣功。
却取诗书共披阅，终朝歌演二南风。
宫词·其三七
作者：宋徽宗
朝代：宋

凤口金炉镂叶华，高低曲折势交加。
新春品制名三杰，四和浓熏不足夸。
宫词·其三七
作者：宋徽宗
朝代：宋

南宫时务策羣贤，题目函封进御前。
勅选左貂齐答问，魁名优与进宫联。
宫词·其三七
作者：宋徽宗
朝代：宋

绿径平平摆地尖，花毬亭下总相兼。
时来奋撃争多胜，格令输赢不畏严。
宫词·其三三
作者：宋徽宗
朝代：宋

燧人钻火应时分，颁赐诸宫尽乐闻。
堂上美人无用处，旋燔金饼炷兰熏。
宫词·其三三
作者：宋徽宗
朝代：宋

腊中仙赏起华英，高耸云鳌彻太清。
预占春楼无限景，更听风度管絃声。
宫词·其三九
作者：宋徽宗
朝代：宋

燕馆沉沉夜雨晴，一翻景物更聫荣。
碧纱窗外无人到，两两三三百舌鸣。
宫词·其三二
作者：宋徽宗
朝代：宋

三月风光触处奇，禁宫通夜足娱嬉。
踏青鬬草皆余事，闲集朋侪静奕棋。
宫词·其三二
作者：宋徽宗
朝代：宋

烟静云娇露已晞，昼长人困杏花时。
秋韆闲倚楼台看，尽日无风彩索垂。
宫词·其三五
作者：宋徽宗
朝代：宋

六幕低垂晓鑑寒，帘旌风动皱翔鸾。
仙姿粧早呵纤指，远黛遥分胜笔端。
宫词·其三五
作者：宋徽宗
朝代：宋

女儿粧束效男儿，峭窄罗衫称玉肌。
尽是珍珠匀络缝，唐中簇带万花枝。
宫词·其三八
作者：宋徽宗
朝代：宋

上元芳景自煕怡，暇日因成数句诗。
特赐府中看不泯，嬉游均及庶民知。
宫词·其三八
作者：宋徽宗
朝代：宋

齐警开场设鼓钲，雷霆凛凛奏严声。
通宵环卫无譁语，惟听鸡人巧唱更。
宫词·其三四
作者：宋徽宗
朝代：宋

平明初起九重关，望处楼台紫翠间。
蘂绶华绅簪玉笋，裘衣传引太师班。
宫词·其三四
作者：宋徽宗
朝代：宋

鬬鸡园裏城非雅，射鸭池边岂足多。
最好芰荷香隔岸，画船摇曳按笙歌。
宫词·其九
作者：宋徽宗
朝代：宋

嘉禾呈瑞已为殊，更有灵芝拱翠趺。
通进剡章知异物，飜传绘画作新图。
宫词·其九
作者：宋徽宗
朝代：宋

宝烟遥洞悉乔松，团墨新翻制作功。
预遣丹青摹巧様，百花云影更盘龙。
宫词·其九〇
作者：宋徽宗
朝代：宋

纹窗几砚日亲临，雅玩娱情务讨寻。
笔格砚屏皆宝制，镇书惟重马蹏金。
宫词·其九〇
作者：宋徽宗
朝代：宋

议司稽考绍煕丰，因革三王二帝功。
夙夜焦劳无敢怠，求衣常是未鸣钟。
宫词·其九〇
作者：宋徽宗
朝代：宋

麻纸初新诏墨干，金莲未剪烛花残。
珠帘不隔霜华月，应比人间分外寒。
宫词·其九一
作者：宋徽宗
朝代：宋

仙姿婉娈玉肌肤，娇惯心情每自娱。
不向园畦寻鬬草，定邀朋友戏投壷。
宫词·其九一
作者：宋徽宗
朝代：宋

太皇生日最尊荣，献寿宫中未五更。
天子捧觞仍再拜，宝墀侍立到天明。
宫词·其九七
作者：宋徽宗
朝代：宋

宫人凡百趁相贪，桑叶青青贮满篮。
不使朋侪知底裏，密来朱箔餵新蚕。
宫词·其九三
作者：宋徽宗
朝代：宋

对御分排紫锦班，内家新様挽云鬟。
中官宣试霓裳舞，红袖翩翩飞燕般。
宫词·其九九
作者：宋徽宗
朝代：宋

一夜浓云布九霄，忽成春色润寒苖。
玉墀墀下鸳鸿到，欲晓传宣敎放朝。
宫词·其九九
作者：宋徽宗
朝代：宋

禁宫春色最妖妍，桃李扶疏满眼前。
鬬草踏青携伴侣，更寻何处画图仙。
宫词·其九二
作者：宋徽宗
朝代：宋

千步回廊远接连，迭山盈壁状天然。
重新绘画非尘境，不是高真即列仙。
宫词·其九五
作者：宋徽宗
朝代：宋

丽人航海觐宸都，嘉奬勤劳顾遇殊。
币帛从来将厚意，益添异品及真珠。
宫词·其九五
作者：宋徽宗
朝代：宋

夏日龙池小宴开，轻绡雾縠试新裁。
酒阑齐逐采莲去，隔浦鸳鸯箇箇猜。
宫词·其九八
作者：宋徽宗
朝代：宋

酒阑人寂暗银缸，淡月轻风透碧窗。
宫女欲歌初制曲，旋将絃管按新腔。
宫词·其九八
作者：宋徽宗
朝代：宋

集英金屋起清秋，式宴千官拜赐优。
宴罢瑶仙迎翠辇，霞衣嬝娜逐风柔。
宫词·其九四
作者：宋徽宗
朝代：宋

椶榈秀竹间行均，浑似江乡景趣新。
低桧小松参怪石，清嘉尤胜杏花春。
宫词·其九四
作者：宋徽宗
朝代：宋

粉杏夭桃出苑墙，堤边杨柳拂波光。
梭门耸插彤云裏，风引花毬丝缕长。
宫词·其二
作者：宋徽宗
朝代：宋

三省居常有进呈，早临崇政接羣英。
太官赐食移清漏，门外将交五马声。
宫词·其二
作者：宋徽宗
朝代：宋

御沟春水绿溅溅，曲沼迴波四接连。
环碧下临方鑑静，游鱼跳跃浪痕圆。
宫词·其二〇
作者：宋徽宗
朝代：宋

求贤取士属煕辰，朝野喧传诏墨新。
省试更增人百数，大庭将见出平津。
宫词·其二〇
作者：宋徽宗
朝代：宋

诘曲回廊入小庭，绿窗朱戸照光明。
宫人昼直多娱乐，阖座諠譁撃马声。
宫词·其二一
作者：宋徽宗
朝代：宋

佑神珍观五云开，高倚层霄迭玉台。
笑语半空知远近，纵观飞骑拂尘来。
宫词·其二七
作者：宋徽宗
朝代：宋

沉水薫浓瑞霭飞，相兼花气馥庭墀。
皇家休问多嘉景，绛阙清都只此知。
宫词·其二三
作者：宋徽宗
朝代：宋

绿搅兰芽绕径隅，日融花气暖萦纡。
秋韆伴侣时相约，画板缯绳翠袖扶。
宫词·其二九
作者：宋徽宗
朝代：宋

娇云溶漾作春晴，绣毂清风出凤城。
帘底红粧方笑语，通衢争听卖花声。
宫词·其二九
作者：宋徽宗
朝代：宋

春池苹藻绿盘跚，羣鸭相呼戏碧湍。
两两轻舠闲倚岸，斜阳清景鑑中观。
宫词·其二九
作者：宋徽宗
朝代：宋

龙舟舣岸簇楼台，兰棹轻飞两翅开。
撃鼓鸣铙扬旗帜，早来观赏暮方回。
宫词·其二二
作者：宋徽宗
朝代：宋

殿庭亲策擢羣才，杂沓英贤入彀来。
俊敏各求先御览，禹门春浪鼓风雷。
宫词·其二二
作者：宋徽宗
朝代：宋

清晨帘捲碧堂前，淡薄梳粧结道缘。
渐染化风忘外欲，观声频送葛覃篇。
宫词·其二二
作者：宋徽宗
朝代：宋

碧纱窗薄晃朝曦，睡起心情不自持。
糚饰尚慵临曲槛，却敎鹦鹉念新诗。
宫词·其二五
作者：宋徽宗
朝代：宋

桃叶基春二月中，满庭芽孽顺年丰。
欲令九禁知羣卉，蒙被坤舆造化工。
宫词·其二八
作者：宋徽宗
朝代：宋

御制新规宝墨香，蟠龙纹裏字成行。
臣邻近密方宣赐，圆饼均盛小绛囊。
宫词·其二八
作者：宋徽宗
朝代：宋

玉容初起殢春慵，鬓軃秋蝉不解拢。
十二宝阑闲倚处，花间应避落残红。
宫词·其二六
作者：宋徽宗
朝代：宋

刺花弹箧紫檀弓，何处星丸入苑中。
惊起流莺花裏去，纷纷如雨落残红。
宫词·其二六
作者：宋徽宗
朝代：宋

崇政西清闢讲筵，簪裾杂沓尽英贤。
守成当谨持盈戒，紬绎凫鹥大雅篇。
宫词·其二六
作者：宋徽宗
朝代：宋

洞房春晚惜花残，满地红英织锦端。
想见惜芳情意切，更收香蘂掌中看。
宫词·其二四
作者：宋徽宗
朝代：宋

三五良宵皓月圆，兰缸宝炬万家然。
楼台总在冰壶裏，今见蓬瀛不夜天。
宫词·其二四
作者：宋徽宗
朝代：宋

湘簟凉生暑气微，午天欹枕向纱帏。
辘轳车扇间关处，双月回廊彩凤飞。
宫词·其二四
作者：宋徽宗
朝代：宋

雅颂形容各训笺，后妃基化国风先。
卷分二十求深旨，亲着全经正论篇。
宫词·其五〇
作者：宋徽宗
朝代：宋

杂沓仙韶按八音，曲余羯鼓渐声沉。
已将殊韵参羣奏，岂贵花奴冠古今。
宫词·其五〇
作者：宋徽宗
朝代：宋

近密登庸大帅才，谋谟一举万全迴。
临洮积石皆恢復，旁午羌酋纳土来。
宫词·其五一
作者：宋徽宗
朝代：宋

清晓传邮凤报声，紫宸称贺集簪缨。
干崇来上新祥瑞，几夜黄河彻底清。
宫词·其五一
作者：宋徽宗
朝代：宋

玉鈎红绶挂琵琶，七宝轻明拨更嘉。
捍面折枝新御画，打絃惟恐损珍花。
宫词·其五七
作者：宋徽宗
朝代：宋

宗祀玄堂羽卫还，大庭斋夕驻鸣鸾。
平明復赐端明赦，争看金鸡立巨盘。
宫词·其五七
作者：宋徽宗
朝代：宋

资善黉堂几席开，小王初学读书来。
师儒专选英豪用，敎育当资保傅才。
宫词·其五三
作者：宋徽宗
朝代：宋

阁门双闢约人还，后苑芳菲一望间。
台榭参差春更好，瑶津遶岸耸眉山。
宫词·其五九
作者：宋徽宗
朝代：宋

左右掷梭伴侣均，玉纤迎接步莲匀。
飘飘头上宫花颤，蜂蝶惊飞不着人。
宫词·其五二
作者：宋徽宗
朝代：宋

白檀象戏小盘平，牙子金书字更明。
夜静绮窗辉绛蜡，玉容相对暖移声。
宫词·其五五
作者：宋徽宗
朝代：宋

九重城阙壮端门，霁色荣光瑞景分。
一望葱葱佳气裏，楼台常恐碍行云。
宫词·其五五
作者：宋徽宗
朝代：宋

绿槐阴合正炎曦，高迭盆冰匝座围。
沉李浮瓜清玉槛，水晶宫殿正忘机。
宫词·其五八
作者：宋徽宗
朝代：宋

十花金盏劝仙娥，乘兴追懽酒量过。
灯影四围深夜裏，分明红玉醉颜酡。
宫词·其五八
作者：宋徽宗
朝代：宋

午夜登楼戸不扃，长廊夹幙内人行。
蟠龙尾道华灯合，五色云中笑语声。
宫词·其五六
作者：宋徽宗
朝代：宋

鸡鸣警戒务相成，奉道忘私燕享宁。
规矩忽施惟自化，铅粧不饰为看经。
宫词·其五四
作者：宋徽宗
朝代：宋

灵宫复道问东西，殿宇凝霜绣栱齐。
时祀每懐霜露感，祖宗功德勉攀跻。
宫词·其八
作者：宋徽宗
朝代：宋

羲献真踪胜古初，摉求方得到皇居。
退朝彛鼎然沈水，因染霜毫更学书。
宫词·其八
作者：宋徽宗
朝代：宋

近密临堤下钓鈎，曲池人静不惊鸥。
锦鳞才得山呼进，银椀重重赐与优。
宫词·其八
作者：宋徽宗
朝代：宋

霰雪飘空玉漏清，月华相伴琐窗明。
醇醪醟醟同欢饮，旋摘诗聫赋令行。
宫词·其八〇
作者：宋徽宗
朝代：宋

藻幄春深夜不寒，兰缸耿耿照幈弯。
太平丝管通宵按，祥瑞封章隐几看。
宫词·其八一
作者：宋徽宗
朝代：宋

十里香街沸管絃，金明回驭夕阳天。
风轻芝盖摇霞浪，袅袅龙盘七宝鞭。
宫词·其八七
作者：宋徽宗
朝代：宋

邃宇宏开巧石丛，擅名还有胜嬴峰。
巫山未足为珍异，碧玉巑岏迭数重。
宫词·其八七
作者：宋徽宗
朝代：宋

锦幈谁染楚峰青，依约惟无涧水声。
丽质闲观欹缕枕，高唐云杳梦难成。
宫词·其八三
作者：宋徽宗
朝代：宋

烟敛林梢挂晚虹，登临吟望兴无穷。
秦娥越艳新粧饰，小约同来宝苑中。
宫词·其八三
作者：宋徽宗
朝代：宋

玉关驰奏捷章来，鄯部洮湟万里开。
阊阖通衢人意乐，争看宣舞凯歌迴。
宫词·其八九
作者：宋徽宗
朝代：宋

庆成宫宇亘修梁，伟颂声文出玉堂。
近日屡经亲述作，懽然中分仰宸章。
宫词·其八二
作者：宋徽宗
朝代：宋

上春精择建溪芽，携向芸窗力鬬茶。
点处未容分品格，捧瓯相近比琼花。
宫词·其八二
作者：宋徽宗
朝代：宋

昼漏声催篆缕残，碧墀幽寂画堂寛。
九嫔相习敦诗训，争把关雎讽咏看。
宫词·其八五
作者：宋徽宗
朝代：宋

鼎殿崇新大器安，因时严享至诚殚。
零零甘露符昌福，金玉沾濡拭不干。
宫词·其八八
作者：宋徽宗
朝代：宋

燕馆余闲玉漏沉，华容芳质尽知音。
不将箫瑟为贪靡，竞鼓瑶徽数弄琴。
宫词·其八六
作者：宋徽宗
朝代：宋

杏绿桃绯一片春，后庭花卉尽坤珍。
秋韆峻架临芳径，须信韶光每岁新。
宫词·其八四
作者：宋徽宗
朝代：宋

忘忧清乐在枰棋，僊子精功岁未笄。
窗下每将图局按，恐防宣召较高低。
宫词·其八四
作者：宋徽宗
朝代：宋

春日循常撃土牛，香泥分去竞珍收。
三农藉此占丰瘠，应是宫娥暗有求。
宫词·其八四
作者：宋徽宗
朝代：宋

瑶洞深沈尽绮蔬，丛山迭石壮僊居。
栏干面面皆珍宝，玛瑙匀敷小玉渠。
宫词·其六
作者：宋徽宗
朝代：宋

春工先与上林芳，迎岁红梅破腊香。
才过阁门分曲槛，弄晴繁蘂丽如糚。
宫词·其六
作者：宋徽宗
朝代：宋

灵犀点点透成花，异域珍奇自可嘉。
因制芙蓉杯几様，通纹澄彻灔流霞。
宫词·其六〇
作者：宋徽宗
朝代：宋

小雨飞轻助燕泥，万花零落柳垂堤。
紫清宫裏人稀到，廊外双双孔雀栖。
宫词·其六〇
作者：宋徽宗
朝代：宋

清晓轻云锁玉楼，楼前宫柳弄春柔。
昇平宫宇浮佳气，占得风光待宴游。
宫词·其六一
作者：宋徽宗
朝代：宋

杏梢梅蘂遍飘香，藻荇萦纡满碧塘。
娇怯画船推俯岸，闲看风力蹙波光。
宫词·其六七
作者：宋徽宗
朝代：宋

朝来和气巳氤氲，碧瓦朱甍照眼新。
永昼更添莲漏水，晴曦容与蘂宫春。
宫词·其六七
作者：宋徽宗
朝代：宋

翠石岧嶤竞巧形，无双惟是碧云屏。
坤舆秀气全融结，尤比三峰色更青。
宫词·其六七
作者：宋徽宗
朝代：宋

翰苑花深夜漏稀，奉承亲笔艹麻归。
鸾笺几幅鱼龙化，近桉重升一品妃。
宫词·其六三
作者：宋徽宗
朝代：宋

迭山环水胜蓬宫，景物芳妍竞不同。
佩玉锵金无限好，雅歌姝舞兴何穷。
宫词·其六九
作者：宋徽宗
朝代：宋

年年式宴集簪裳，百辟班聫振鹭行。
曲谢臣邻尤跂望，司珍新奏玉茶床。
宫词·其六九
作者：宋徽宗
朝代：宋

窄衣偏称小腰身，近岁粧梳百様新。
旧日宫娃多窃笑，想应曾占惜年春。
宫词·其六九
作者：宋徽宗
朝代：宋

蓬莱宫殿五云低，广内楼台草色齐。
忧在进贤忘寤寐，晓粧常是未鸣鸡。
宫词·其六二
作者：宋徽宗
朝代：宋

七夕新秋玉露清，月鈎遥挂碧云平。
珍庭祈巧贪娱宴，唯恨残更促晓声。
宫词·其六六
作者：宋徽宗
朝代：宋

三十六宫春信早，郁葱佳气艷阳天。
莫将旧事论新事，尽道今年胜去年。
宫词·其六四
作者：宋徽宗
朝代：宋

宫人撃剑斗乘骑，宝带幞头烂锦衣。
凤尾杖交团月合，龙门毬过一星飞。
宫词·其四
作者：宋徽宗
朝代：宋

宫嫔余乐称幽闲，不喜浓糚鬬媚颜。
浣罢竹风蠲浊虑，一轮明月照屏山。
宫词·其四一
作者：宋徽宗
朝代：宋

式燕簪裳遍集英，梯航万里庆天宁。
昇平楼上遥瞻望，众裏金貂认使星。
宫词·其四七
作者：宋徽宗
朝代：宋

幈山掩翠敞华堂，巧燕初归拣画梁。
寂坐安闲忘俗虑，益知仙府昼何长。
宫词·其四九
作者：宋徽宗
朝代：宋

琳庭节物乐无涯，又是余寒易岁华。
昨夜雪晴天气好，后园初进腊梅花。
宫词·其四二
作者：宋徽宗
朝代：宋

垂杨堤畔彩舟横，凤沼瑶津一望平。
内苑有时旬按乐，管絃清响到宣明。
宫词·其四五
作者：宋徽宗
朝代：宋

韶光婉媚属清明，敞宴斯辰到穆清。
近密被宣争蹴踘，两朋庭际角输赢。
宫词·其四八
作者：宋徽宗
朝代：宋

云华重辑迭层峰，宝构高骧萃彩虹。
环碧对池临翠圃，一沟春水远相通。
宫词·其四八
作者：宋徽宗
朝代：宋

水晶新制宝巵成，冰洁无瑕莹玉明。
醉捧纤纤飞大白，是娥端望月轮平。
宫词·其四八
作者：宋徽宗
朝代：宋

迭罗枝袅亚朝霞，并产深宫信可嘉。
携向佑神珍馆裏，辅臣方得看霜花。
宫词·其四六
作者：宋徽宗
朝代：宋

史女荣当执笔权，事沿毫楮待承宣。
一回写着推恩字，特地欣愉择素笺。
宫词·其四六
作者：宋徽宗
朝代：宋

秋韆影裏笑相迎，蕙圃兰畦恣撷英。
薄暮归来春意倦，芝堂闲听碾茶声。
宫词·其四四
作者：宋徽宗
朝代：宋

早临书殿启芸香，冰砚难开肃晓霜。
谁制暖炉新様巧，云龙突镂遍金箱。
宫词·其四四
作者：宋徽宗
朝代：宋

檀槽鈎凤绣鞶垂，玉拨乘闲试一挥。
纵按往来敲捍面，四条絃上彩鸾飞。
宫词·其四四
作者：宋徽宗
朝代：宋

满架酴醾旖旎香，小亭芳沼戏鸳鸯。
兰房祗慕承恩泽，愈学时宜百巧粧。
宮詞·其一
作者：宋徽宗
朝代：宋

塗丹輝映霽煙明，四啟嚴聞曉漏清。
初御廣庭人意肅，九宮遙聽警鞭聲。
宮詞·其一
作者：宋徽宗
朝代：宋

曉景煕煕竹影疏，柔閑初理薄粧餘。
心情酷愛清虚樂，琴阮相兼一几書。
宮詞·其一
作者：宋徽宗
朝代：宋

殿庭內外錦衣重，彩仗琱輿相映紅。
敵使未嘗經便殿，始瞻儀衛懾羌戎。
宮詞·其一〇
作者：宋徽宗
朝代：宋

宮人思學壽陽粧，每看庭梅次第芳。
淺拂臙脂輕傅粉，彎彎纖細黛眉長。
宮詞·其一〇
作者：宋徽宗
朝代：宋

寶砌龍紋鑑色鮮，蘭宮不信火雲天。
冰壺盤上排金醟，枕簟餘凉好醉眠。
宮詞·其一〇
作者：宋徽宗
朝代：宋

麟隄千尺盡塗丹，文瓦雕甍敞殿寛。
折檻盡循前古制，當中一曲不安欄。
宮詞·其一〇〇
作者：宋徽宗
朝代：宋

四方遣使俾觀風，利病陳來達禁中。
沿革盡從民庶欲，更無壅遏下情通。
宮詞·其一〇〇
作者：宋徽宗
朝代：宋

拂面風輕日漸長，玉人初試薄羅裳。
斜陽樓外抛梭去，兩兩三三出洞房。
宮詞·其一一
作者：宋徽宗
朝代：宋

主第循常賀慶來，朱輪隱隱碾晴雷。
內東門外登車處，簾合方令步障開。
宮詞·其一一
作者：宋徽宗
朝代：宋

資善堂中几席開，詞臣都是棟梁材。
專求近密同參輔，皇嗣初看聽讀來。
宮詞·其一一
作者：宋徽宗
朝代：宋

雲臺呈瑞出坤珍，龍角層芝玉色新。
從此九莖何足尚，圖書麟閣永無倫。
宮詞·其一七
作者：宋徽宗
朝代：宋

春暮紛紛蕩柳綿，欲回炎律困人天。
宮粧永晝多閑宴，慣折珍珠結翠鈿。
宮詞·其一七
作者：宋徽宗
朝代：宋

翠芳庭宇疊山圍，路轉龍盤燦陸離。
響石因風飄冷韻，小碑刊勒祖宗詩。
宮詞·其一七
作者：宋徽宗
朝代：宋

翠蓮秋盛覆池塘，綠柄風搖一派香。
欲結珍苞供勝賞，隨時均錫到蘭房。
宮詞·其一三
作者：宋徽宗
朝代：宋

元宵三五競芳年，十二都門沸管絃。
鼇負繒山輝絳闕，龍銜寶炬撒金蓮。
宮詞·其一三
作者：宋徽宗
朝代：宋

瑞物來呈日不虚，拱禾芝草一何殊。
有時宣委丹青手，各使團模作畫圖。
宮詞·其一三
作者：宋徽宗
朝代：宋

金井高梧舞戲圭，露盤承潤曉淒淒。
深宮不是清秋景，昨夜寒蛩漸漸啼。
宮詞·其一九
作者：宋徽宗
朝代：宋

杏褪殘花點碧輕，融怡天氣雨初晴。
仙姿鬭草春園裏，時聽妖嬈笑語聲。
宮詞·其一九
作者：宋徽宗
朝代：宋

碧墀十二曲闌干，瓊態濃醺倚欲彈。
月上海棠清蔭合，羅裳深夜怯輕寒。
宮詞·其一九
作者：宋徽宗
朝代：宋

銷金花朵遍輕羅，剪作春衣錫賜多。
鬬薄只貪腰細柳，夜闌無奈峭寒何。
宮詞·其一二
作者：宋徽宗
朝代：宋

樂章依韻俯成編，欲聽新詞禁宇傳。
曲裏字難相借問，隨時切脚注花牋。
宮詞·其一二
作者：宋徽宗
朝代：宋

瑞日融和麗玉庭，花枝密處有鶯聲。
六宮閑燕多餘樂，索寫新詩頌太平。
宮詞·其一二
作者：宋徽宗
朝代：宋

秦娥從小學宮韶，竊愛仙音韻逸飄。
應慕鳳臺吹紫玉，夜闌時按白牙簫。
宮詞·其一五
作者：宋徽宗
朝代：宋

洞簫聲歇酒初闌，星斗凝輝宇宙寛。
唯有真僊爲侣伴，夜深同倚玉闌干。
宮詞·其一五
作者：宋徽宗
朝代：宋

都府新儀置六曹，壯威京尹勢增豪。
屢空囹圄人知化，典憲從中力不勞。
宮詞·其一五
作者：宋徽宗
朝代：宋

雲巖小石碧嶙峋，瑩徹仍移玉座親。
千仞喬崧雖突秀，未如纖巧具天真。
宮詞·其一八
作者：宋徽宗
朝代：宋

宮娥相約戲鞦韆，困極盈盈寶髻偏。
却恐逢人多謔笑，暗尋香徑整花鈿。
宮詞·其一八
作者：宋徽宗
朝代：宋

承平皇族益繁昌，雁序天倫令德彰。
此意綿長敦友愛，時時别殿宴親王。
宮詞·其一八
作者：宋徽宗
朝代：宋

龍德營修已慶成，秘扃齋潔奉三清。
餘田增輯成嘉致，千百樓臺紺瓦明。
宮詞·其一六
作者：宋徽宗
朝代：宋

仙韶總角籍嚴宮，初學吹笙性格聰。
十指近纔能按字，纖纖雙捧紫筠叢。
宮詞·其一六
作者：宋徽宗
朝代：宋

新月彎彎掛碧空，嬪嬙争拜望圓穹。
倚闌長是躊躇久，應想姮娥在桂宮。
宮詞·其一六
作者：宋徽宗
朝代：宋

梨花如雪照庭隅，魄月淪精上海初。
禁鼓方傳宮漏閉，嬪嬙相拉夜看書。
宮詞·其一四
作者：宋徽宗
朝代：宋

拂隄絲柳弄春柔，盈沼沉波瑩鴨頭。
錦繡成叢飛畫檝，輕舠兩兩翼龍舟。
宮詞·其一四
作者：宋徽宗
朝代：宋

萬國昇平慶有年，九重榮盛百珍全。
民間財貨雖豐富，未識新頒大觀錢。
宮詞·其一四
作者：宋徽宗
朝代：宋

蟾光秋半倍嬋娟，河漢潛微瑩碧天。
樓上美人貪醉賞，曉鐘聲斷遂經年。
宮詞·其七
作者：宋徽宗
朝代：宋

玉宇珍庭夜未央，月移花影上廻廊。
精神勤禱祗民福，耿耿晴空靄露香。
宮詞·其七
作者：宋徽宗
朝代：宋

花枝連屬勝丹青，疊嶂層峰立翠屏。
汲引飛泉來玉甃，璇題因繕迸泉亭。
宮詞·其七
作者：宋徽宗
朝代：宋

華景紅梅兩檻分，點成輕雪萬枝榮。
依稀昨夜東風起，巳拆香苞漏泄春。
宮詞·其七〇
作者：宋徽宗
朝代：宋

六尚皆分典御行，司珍尤重膳羞良。
小金盒子黄封貼，細字臣民預品嘗。
宮詞·其七〇
作者：宋徽宗
朝代：宋

敎化風行自掖房，芸輝新繕萬書堂。
清閑几硯皆編帙，時誦關雎正始章。
宮詞·其七〇
作者：宋徽宗
朝代：宋

梅心透粉傍瓊疏，柳眼廻青裊玉除。
雨露不偏金穴貴，六宮春曉念關雎。
宮詞·其七一
作者：宋徽宗
朝代：宋

垂拱凌晨百辟朝，鳴鞘風引徹璇霄。
鴛鸞雜遝趨鱗砌，無限黄金重滿腰。
宮詞·其七一
作者：宋徽宗
朝代：宋

日上觚稜氣鬱葱，露華猶泠玉芙蓉。
錦幃繡幕風光暖，瓊葉珠花影漸重。
宮詞·其七一
作者：宋徽宗
朝代：宋

滿街飛絮舞毿毿，慵困情懐似酒酣。
嬪御宮中行樂倦，却尋錦葉餵新蠶。
宮詞·其七七
作者：宋徽宗
朝代：宋

唐畫名工品格殊，搜求爭進入皇居。
金題玉躞分倫類，區别媸妍細字書。
宮詞·其七七
作者：宋徽宗
朝代：宋

戎裘殊麗學彎弓，十指纖柔力未充。
多被朋儕齊謔笑，强顔無奈臉蓮紅。
宮詞·其七七
作者：宋徽宗
朝代：宋

玉宇深嚴洞戸扃，小山松柏四時青。
遶闌下瞰溪流碧，恰似仙都一畫屏。
宮詞·其七三
作者：宋徽宗
朝代：宋

化成金碧拱雕楹，四序開筵率有程。
安福殿階連繡帟，內人常按鼓簫聲。
宮詞·其七三
作者：宋徽宗
朝代：宋

投壺懶欲趁嬉遊，閑理瑤筝不舉頭。
側調旋從纖指出，誰人能會意中愁。
宮詞·其七三
作者：宋徽宗
朝代：宋

楊梅澤國最榮昌，此歲移來入上方。
造化想知偏借力，結成繁實勝江鄉。
宮詞·其七九
作者：宋徽宗
朝代：宋

新様梳粧巧畫眉，窄衣纖體最相宜。
一時趨向多情逸，小閣幽窗静奕棋。
宮詞·其七九
作者：宋徽宗
朝代：宋

英華相背露臺高，夾道雙亭氣象饒。
每待中秋開夕宴，月輪平處奏簫韶。
宮詞·其七九
作者：宋徽宗
朝代：宋

首夏方分淑景遷，小池依約出荷錢。
宮娃每恨春歸早，時困朝眠墜翠鈿。
宮詞·其七二
作者：宋徽宗
朝代：宋

月色凝輝照膽寒，水晶宮裏望中寛。
一聲長笛來天際，誰學龍吟出指端。
宮詞·其七二
作者：宋徽宗
朝代：宋

樂章重製協昇平，德冠宮闈萬古名。
嬪御盡能歌此曲，競隨鐘鼓度新聲。
宮詞·其七二
作者：宋徽宗
朝代：宋

黄頭進酒鬭醇濃，問有均頒不啓封。
向晚聞呼裝尚醖，雙瓶環繞小金龍。
宮詞·其七五
作者：宋徽宗
朝代：宋

元夕風光屬太平，燭龍衘耀照嚴城。
鼇峰屹立通明觀，絳炬宵輝上下明。
宮詞·其七五
作者：宋徽宗
朝代：宋

秋杪金柑産玉庭，雲根呈瑞故連莖。
相期不是塵中物，占得成雙雨露榮。
宮詞·其七五
作者：宋徽宗
朝代：宋

苑作羣工各述勞，纖纖奇巧鬬相高。
花鈿雖盛珠珍數，不使傷生用羽毛。
宮詞·其七八
作者：宋徽宗
朝代：宋

翰林文府擇良工，心畫諸家一一通。
無逸孝經書座右，邇英到徹畫屏風。
宮詞·其七八
作者：宋徽宗
朝代：宋

花洞連延一架平，文鴛雙砌接珍亭。
明暉北望垂楊岸，滿目煙波上下青。
宮詞·其七八
作者：宋徽宗
朝代：宋

龍鬚成布一端長，珍重惟將寶匣藏。
荒服獻珍誠足異，承平八表自梯航。
宮詞·其七六
作者：宋徽宗
朝代：宋

東觀從來選俊英，一時樂育合人情。
公卿由此塗中進，密勿登庸得仰成。
宮詞·其七六
作者：宋徽宗
朝代：宋

酒入金鍾灔灔平，暗偷全在夾盤盛。
宮嬪捧勸知分别，相顧潛聞笑語聲。
宮詞·其七六
作者：宋徽宗
朝代：宋

鈿筝百寶間生輝，玉柱成行雁自飛。
對酒僊姿時一按，十三絃上迸珠璣。
宮詞·其七四
作者：宋徽宗
朝代：宋

控馬攀鞍事打毬，花袍束带競風流。
盈盈巧學兒男拜，惟喜先贏第一籌。
宮詞·其七四
作者：宋徽宗
朝代：宋

螺鈿珠璣寶盒裝，琉璃甕裏建芽香。
兔毫連盞烹雲液，能解紅顔入醉鄉。
宮詞·其七四
作者：宋徽宗
朝代：宋

鎖院羣心望寵嘉，閤門當殿奏宣麻。
新經授寶敷恩澤，榮拜宗藩使相華。
宮詞·其三
作者：宋徽宗
朝代：宋

春朝小雨乍新晴，祥靄匀收洞宇明。
嚴警不聞人一語，海棠枝上曉鶯聲。
宮詞·其三
作者：宋徽宗
朝代：宋

纖眉丹臉小腰肢，宜着時新峭窄衣。
頭上宮花粧翡翠，寶蟬珍蝶勢如飛。
宮詞·其三
作者：宋徽宗
朝代：宋

金鞍寶轡簇驊騮，樂奏相從共撃毬。
花帽兩邊成錦陣，謝恩長喜上頭籌。
宮詞·其三〇
作者：宋徽宗
朝代：宋

太清樓畔柳依依，闌外飄颻綠線齊。
魚鑰未開鈴鐸静，一林鶗鴂占春啼。
宮詞·其三〇
作者：宋徽宗
朝代：宋

浴兒三日慶成均，寶带龍衣賜近臣。
駿馬金鞍新遴選，先令羈控過延春。
宮詞·其三〇
作者：宋徽宗
朝代：宋

紅旗連屬曉熒煌，萬馬嘶風去路長。
知是黠羌來款塞，親臨丹闕納降王。
宮詞·其三一
作者：宋徽宗
朝代：宋

小院風柔蛺蝶狂，透簾渾是牡丹香。
主人不向閑庭看，孔雀雙眠寶砌旁。
宮詞·其三一
作者：宋徽宗
朝代：宋

綺堂嬪御坦春容，蹔止連綿組繡功。
却取詩書共披閱，終朝歌演二南風。
宮詞·其三一
作者：宋徽宗
朝代：宋

詔令敷宣每自書，朝廷遵禀不迂疏。
禁垣歷歲多收得，高閣珍藏倚碧虚。
宮詞·其三七
作者：宋徽宗
朝代：宋

南宮時務策羣賢，題目函封進御前。
勅選左貂齊答問，魁名優與進宮聯。
宮詞·其三七
作者：宋徽宗
朝代：宋

綠徑平平擺地尖，花毬亭下總相兼。
時來奮撃争多勝，格令輸贏不畏嚴。
宮詞·其三七
作者：宋徽宗
朝代：宋

鳳口金爐鏤葉華，高低曲折勢交加。
新春品制名三傑，四和濃熏不足誇。
宮詞·其三三
作者：宋徽宗
朝代：宋

燧人鑽火應時分，頒賜諸宮盡樂聞。
堂上美人無用處，旋燔金餅炷蘭薰。
宮詞·其三三
作者：宋徽宗
朝代：宋

臘中仙賞起華英，高聳雲鼇徹太清。
預占春樓無限景，更聽風度管絃聲。
宮詞·其三三
作者：宋徽宗
朝代：宋

院宇花深鎖洞房，更闌銀燭尚熒煌。
芸窗盡日觀前史，入夜乘閑講諫章。
宮詞·其三九
作者：宋徽宗
朝代：宋

今歲閩中别貢茶，翔龍萬壽占春芽。
初開寶篋新香滿，分賜師垣政府家。
宮詞·其三九
作者：宋徽宗
朝代：宋

燕館沉沉夜雨晴，一翻景物更聫榮。
碧紗窗外無人到，兩兩三三百舌鳴。
宮詞·其三九
作者：宋徽宗
朝代：宋

皇家詵偉固藩垣，濮邸尤爲席慶源。
八寶霈恩陞殿服，朝班榮盛子孫繁。
宮詞·其三二
作者：宋徽宗
朝代：宋

三月風光觸處奇，禁宮通夜足娱嬉。
踏青鬬草皆餘事，閑集朋儕静奕棋。
宮詞·其三二
作者：宋徽宗
朝代：宋

煙静雲嬌露已晞，晝長人困杏花時。
鞦韆閑倚樓臺看，盡日無風彩索垂。
宮詞·其三二
作者：宋徽宗
朝代：宋

雲母屏山翡翠簾，繡衣圍住百花簾。
晨光旋透輕煙合，寶帳蘭姿起未忺。
宮詞·其三五
作者：宋徽宗
朝代：宋

六幕低垂曉鑑寒，簾旌風動皺翔鸞。
仙姿粧早呵纖指，遠黛遙分勝筆端。
宮詞·其三五
作者：宋徽宗
朝代：宋

女兒粧束效男兒，峭窄羅衫稱玉肌。
盡是珍珠勻絡縫，唐中簇带萬花枝。
宮詞·其三五
作者：宋徽宗
朝代：宋

金玉來符百寶新，羽儀嚴肅遍中宸。
大庭躬授唯祗畏，惠澤遄敷萬國均。
宮詞·其三八
作者：宋徽宗
朝代：宋

上元芳景自煕怡，暇日因成數句詩。
特賜府中看不泯，嬉遊均及庶民知。
宮詞·其三八
作者：宋徽宗
朝代：宋

押班供奉列官行，沿襲諸司盡女郎。
殿直恩名才得賜，銷金方許製衣裳。
宮詞·其三八
作者：宋徽宗
朝代：宋

齊警開場設鼓鉦，雷霆凜凜奏嚴聲。
通宵環衛無譁語，惟聽雞人巧唱更。
宮詞·其三六
作者：宋徽宗
朝代：宋

掖庭榮慶誕彌初，包子均分盡樂胥。
小結金錢銀縷勝，紅羅端疋代衣裾。
宮詞·其三六
作者：宋徽宗
朝代：宋

金波如晝麗彤庭，夜寂無人傍玉寧。
惟有直更宮女伴，呼來方得近鸞屏。
宮詞·其三六
作者：宋徽宗
朝代：宋

雙陸翻騰品格新，屢贏由彩豈由人。
坐中時有全嬌態，才見頻輸特地嗔。
宮詞·其三四
作者：宋徽宗
朝代：宋

兩行新札寄霜紈，圓柄均裝七寶檀。
殿記宣和書四字，禁中傳得作榮觀。
宮詞·其三四
作者：宋徽宗
朝代：宋

平明初起九重關，望處樓臺紫翠間。
蘂綬華紳簪玉筍，裘衣傳引太師班。
宮詞·其三四
作者：宋徽宗
朝代：宋

鬬雞園裏城非雅，射鴨池邊豈足多。
最好芰荷香隔岸，畫船搖曳按笙歌。
宮詞·其九
作者：宋徽宗
朝代：宋

嘉禾呈瑞已爲殊，更有靈芝拱翠趺。
通進剡章知異物，飜傳繪畫作新圖。
宮詞·其九
作者：宋徽宗
朝代：宋

寶煙遙洞悉喬松，團墨新翻制作功。
預遣丹青摹巧様，百花雲影更盤龍。
宮詞·其九
作者：宋徽宗
朝代：宋

清晨檐際肅霜鮮，曉日初消萬瓦煙。
隆德重陽開小宴，競將黄菊作花鈿。
宮詞·其九〇
作者：宋徽宗
朝代：宋

紋窗几硯日親臨，雅玩娱情務討尋。
筆格硯屏皆寶製，鎮書惟重馬蹏金。
宮詞·其九〇
作者：宋徽宗
朝代：宋

議司稽考紹煕豐，因革三王二帝功。
夙夜焦勞無敢怠，求衣常是未鳴鐘。
宮詞·其九〇
作者：宋徽宗
朝代：宋

麻紙初新詔墨乾，金蓮未剪燭花殘。
珠簾不隔霜華月，應比人間分外寒。
宮詞·其九一
作者：宋徽宗
朝代：宋

仙姿婉孌玉肌膚，嬌慣心情每自娛。
不向園畦尋鬬草，定邀朋友戲投壷。
宮詞·其九一
作者：宋徽宗
朝代：宋

天源一派過嚴城，寶獸噴香漱玉聲。
分入瑤津來紫禁，杯流曲沼遠相縈。
宮詞·其九一
作者：宋徽宗
朝代：宋

太皇生日最尊榮，獻壽宮中未五更。
天子捧觴仍再拜，寶墀侍立到天明。
宮詞·其九七
作者：宋徽宗
朝代：宋

三年禋祀敞圜壇，星斗凝輝玉露寒。
郊外燔柴煙欲斷，禁街人已待廻鑾。
宮詞·其九七
作者：宋徽宗
朝代：宋

宮人凡百趁相貪，桑葉青青貯滿籃。
不使朋儕知底裏，密來朱箔餵新蠶。
宮詞·其九三
作者：宋徽宗
朝代：宋

二浙枇杷得地榮，移來丹宇倍生成。
天心賦與偏繁盛，珍物由來出太平。
宮詞·其九三
作者：宋徽宗
朝代：宋

對御分排紫錦班，內家新様挽雲鬟。
中官宣試霓裳舞，紅袖翩翩飛燕般。
宮詞·其九三
作者：宋徽宗
朝代：宋

端拱垂衣每面南，曉班庭下頌聲三。
典儀預白排朝日，假令臨時放六參。
宮詞·其九九
作者：宋徽宗
朝代：宋

一夜濃雲布九霄，忽成春色潤寒苖。
玉墀墀下鴛鴻到，欲曉傳宣敎放朝。
宮詞·其九九
作者：宋徽宗
朝代：宋

禁宮春色最妖妍，桃李扶疏滿眼前。
鬬草踏青攜伴侶，更尋何處畫圖仙。
宮詞·其九二
作者：宋徽宗
朝代：宋

千步廻廊遠接連，疊山盈壁狀天然。
重新繪畫非塵境，不是高真即列仙。
宮詞·其九二
作者：宋徽宗
朝代：宋

平明綵仗幸琳宮，紫府仙童下九重。
整頓瓏璁時駐馬，畫工暗地貌真容。
宮詞·其九二
作者：宋徽宗
朝代：宋

茸茸草色亂青袍，碧瓦藏煙瑞日高。
內苑春光分外别，競排珍賞待遊遨。
宮詞·其九五
作者：宋徽宗
朝代：宋

夏日龍池小宴開，輕綃霧縠試新裁。
酒闌齊逐採蓮去，隔浦鴛鴦箇箇猜。
宮詞·其九五
作者：宋徽宗
朝代：宋

殿省爰新六尚名，攸司遵職贊隆平。
屢頒衎宴豐碑立，官屬同刊琬琰榮。
宮詞·其九五
作者：宋徽宗
朝代：宋

麗人航海覲宸都，嘉奬勤勞顧遇殊。
幣帛從來將厚意，益添異品及真珠。
宮詞·其九八
作者：宋徽宗
朝代：宋

酒闌人寂暗銀缸，淡月輕風透碧窗。
宮女欲歌初製曲，旋將絃管按新腔。
宮詞·其九八
作者：宋徽宗
朝代：宋

集英金屋起清秋，式宴千官拜賜優。
宴罷瑤仙迎翠輦，霞衣嬝娜逐風柔。
宮詞·其九六
作者：宋徽宗
朝代：宋

南陽耆老賜恩榮，入覲宜宣到後庭。
遠過期頤人仰歎，龐眉清骨享安寧。
宮詞·其九六
作者：宋徽宗
朝代：宋

綵締鼇山聳禁街，端門簾捲五雲開。
元宵佳景同民樂，不禁人行近露臺。
宮詞·其九六
作者：宋徽宗
朝代：宋

金題玉躞燦星光，御札紛紛雜紫黄。
宣索女官三十六，就中誰是校書郎。
宮詞·其九四
作者：宋徽宗
朝代：宋

弱柳飄飄意甚顛，無端牽住小花鈿。
樓中阿監遙相覷，應繪□圖供御前。
宮詞·其九四
作者：宋徽宗
朝代：宋

椶櫚秀竹間行均，渾似江鄉景趣新。
低檜小松參怪石，清嘉尤勝杏花春。
宮詞·其九四
作者：宋徽宗
朝代：宋

粉杏夭桃出苑牆，隄邊楊柳拂波光。
梭門聳插彤雲裏，風引花毬絲縷長。
宮詞·其二
作者：宋徽宗
朝代：宋

三省居常有進呈，早臨崇政接羣英。
太官賜食移清漏，門外將交五馬聲。
宮詞·其二
作者：宋徽宗
朝代：宋

御溝春水綠濺濺，曲沼迴波四接連。
環碧下臨方鑑靜，遊魚跳躍浪痕圓。
宮詞·其二
作者：宋徽宗
朝代：宋

方響新成白玉牌，叩聲仍與八音諧。
高低二八還相映，絲竹陶匏莫可偕。
宮詞·其二〇
作者：宋徽宗
朝代：宋

初夏圓荷點翠錢，螭頭清溜玉濺濺。
惜芳歸處隨雕輦，半醉嬪嬙墮珥鈿。
宮詞·其二〇
作者：宋徽宗
朝代：宋

求賢取士屬煕辰，朝野喧傳詔墨新。
省試更增人百數，大庭將見出平津。
宮詞·其二〇
作者：宋徽宗
朝代：宋

詰曲回廊入小庭，綠窗朱戸照光明。
宮人晝直多娱樂，闔座諠譁撃馬聲。
宮詞·其二一
作者：宋徽宗
朝代：宋

桃作香腮玉作膚，飄飄雲縷曳衣裾。
婦功奇麗皆能事，一種心勤是讀書。
宮詞·其二一
作者：宋徽宗
朝代：宋

祐神珍觀五雲開，高倚層霄疊玉臺。
笑語半空知遠近，縱觀飛騎拂塵來。
宮詞·其二一
作者：宋徽宗
朝代：宋

金字紅牌逼夜傳，指蹤韜略静戎邊。
往回曾不逾旬浹，巳見西隅獻凱旋。
宮詞·其二七
作者：宋徽宗
朝代：宋

早朝人待九門開，躍馬傳呼恣往回。
班列舊稱人盡曉，驚聞符寶外郎來。
宮詞·其二七
作者：宋徽宗
朝代：宋

沉水薫濃瑞靄飛，相兼花氣馥庭墀。
皇家休問多嘉景，絳闕清都只此知。
宮詞·其二七
作者：宋徽宗
朝代：宋

緩步宮花夜漏清，廓然天宇月華明。
凝眸望極無纖翳，惟有銀河一練横。
宮詞·其二三
作者：宋徽宗
朝代：宋

石榴繁翠漸盈枝，正是新和首夏時。
宮女日長無一事，雙英較勝卜心期。
宮詞·其二三
作者：宋徽宗
朝代：宋

綠攪蘭芽繞徑隅，日融花氣暖縈紆。
鞦韆伴侶時相約，畫板繒繩翠袖扶。
宮詞·其二三
作者：宋徽宗
朝代：宋

集英親殿策才豪，盈廡紛紛盡雪袍。
禮樂問題人罕記，就紆黼座繼蘭膏。
宮詞·其二九
作者：宋徽宗
朝代：宋

嬌雲溶漾作春晴，繡轂清風出鳳城。
簾底紅粧方笑語，通衢争聽賣花聲。
宮詞·其二九
作者：宋徽宗
朝代：宋

春池蘋藻綠盤跚，羣鴨相呼戲碧湍。
兩兩輕舠閑倚岸，斜陽清景鑑中觀。
宮詞·其二九
作者：宋徽宗
朝代：宋

龍舟艤岸簇樓臺，蘭棹輕飛兩翅開。
撃鼓鳴鐃颺旗幟，早來觀賞暮方廻。
宮詞·其二二
作者：宋徽宗
朝代：宋

殿庭親策擢羣才，雜遝英賢入彀來。
俊敏各求先御覽，禹門春浪鼓風雷。
宮詞·其二二
作者：宋徽宗
朝代：宋

清晨簾捲碧堂前，淡薄梳粧結道緣。
漸染化風忘外欲，觀聲頻送葛覃篇。
宮詞·其二二
作者：宋徽宗
朝代：宋

碧紗窗薄晃朝曦，睡起心情不自持。
糚飾尚慵臨曲檻，却敎鸚鵡念新詩。
宮詞·其二五
作者：宋徽宗
朝代：宋

桃葉基春二月中，滿庭芽孽順年豐。
欲令九禁知羣卉，蒙被坤輿造化工。
宮詞·其二五
作者：宋徽宗
朝代：宋

深庭窗月透輕紗，仙侣勤工組繡華。
笑語竟將心事卜，只知相顧看燈花。
宮詞·其二五
作者：宋徽宗
朝代：宋

行觴時許按清歌，聲巧佳人曲韻和。
簌簌梁塵飄不住，層空仍遏彩雲過。
宮詞·其二八
作者：宋徽宗
朝代：宋

御製新規寶墨香，蟠龍紋裏字成行。
臣鄰近密方宣賜，圓餅均盛小絳囊。
宮詞·其二八
作者：宋徽宗
朝代：宋

玉容初起殢春慵，鬢軃秋蟬不解攏。
十二寶闌閑倚處，花間應避落殘紅。
宮詞·其二八
作者：宋徽宗
朝代：宋

相府元勳次第雄，構成高閣倚層空。
落成頒燕延台輔，維有珠璣落座中。
宮詞·其二六
作者：宋徽宗
朝代：宋

刺花彈篋紫檀弓，何處星丸入苑中。
驚起流鶯花裏去，紛紛如雨落殘紅。
宮詞·其二六
作者：宋徽宗
朝代：宋

崇政西清闢講筵，簪裾雜遝盡英賢。
守成當謹持盈戒，紬繹鳧鷖大雅篇。
宮詞·其二六
作者：宋徽宗
朝代：宋

洞房春晚惜花殘，滿地紅英織錦端。
想見惜芳情意切，更收香蘂掌中看。
宮詞·其二四
作者：宋徽宗
朝代：宋

三五良宵皓月圓，蘭缸寶炬萬家然。
樓臺總在冰壺裏，今見蓬瀛不夜天。
宮詞·其二四
作者：宋徽宗
朝代：宋

湘簟涼生暑氣微，午天欹枕向紗幃。
轆轤車扇間關處，雙月廻廊彩鳳飛。
宮詞·其二四
作者：宋徽宗
朝代：宋

雅頌形容各訓箋，后妃基化國風先。
卷分二十求深旨，親著全經正論篇。
宮詞·其五
作者：宋徽宗
朝代：宋

修竹成林碧玉攢，幾枝榮茂可棲鸞。
瑤宮月白風清夜，誰共庭除一凭欄。
宮詞·其五
作者：宋徽宗
朝代：宋

宣和庭廡四廻環，書畫金籯兩掖間。
韜袐緘扃飛寶構，鼎新文供稱幽閑。
宮詞·其五
作者：宋徽宗
朝代：宋

杭越奇花異果來，未分流品未堪栽。
苑中别圃根荄潤，移入珍亭一夜開。
宮詞·其五〇
作者：宋徽宗
朝代：宋

旋題玉額起層樓，三閣圖書集校酬。
近日得增新碧榜，顯謨相繼繕徽猷。
宮詞·其五〇
作者：宋徽宗
朝代：宋

近密登庸大帥才，謀謨一舉萬全迴。
臨洮積石皆恢復，旁午羌酋納土來。
宮詞·其五〇
作者：宋徽宗
朝代：宋

雜遝仙韶按八音，曲餘羯鼓漸聲沉。
已將殊韻參羣奏，豈貴花奴冠古今。
宮詞·其五一
作者：宋徽宗
朝代：宋

清曉傳郵鳳報聲，紫宸稱賀集簪纓。
乾崇來上新祥瑞，幾夜黄河徹底清。
宮詞·其五一
作者：宋徽宗
朝代：宋

玉鈎紅綬掛琵琶，七寶輕明撥更嘉。
捍面折枝新御畫，打絃惟恐損珍花。
宮詞·其五一
作者：宋徽宗
朝代：宋

祕閣初生瑞竹雙，碧欄杆外玉墀旁。
連柯並幹扶疏葉，带月縈風興味長。
宮詞·其五七
作者：宋徽宗
朝代：宋

宗祀玄堂羽衛還，大庭齋夕駐鳴鸞。
平明復賜端明赦，争看金雞立巨盤。
宮詞·其五七
作者：宋徽宗
朝代：宋

苑西廊畔碧溝長，修竹森森綠影涼。
戲擲水毬争遠近，流星一點耀波光。
宮詞·其五七
作者：宋徽宗
朝代：宋

資善黌堂几席開，小王初學讀書來。
師儒專選英豪用，敎育當資保傅才。
宮詞·其五三
作者：宋徽宗
朝代：宋

大晟揄揚逸樂音，躬行律度革汪淫。
長門羽鶴來翔舞，正雅方知上欲歆。
宮詞·其五三
作者：宋徽宗
朝代：宋

朝班翼翼布鴛行，三衛森嚴殿砌旁。
遴選親勳先許進，校員多是補中郎。
宮詞·其五三
作者：宋徽宗
朝代：宋

閣門雙闢約人還，後苑芳菲一望間。
臺榭參差春更好，瑤津遶岸聳眉山。
宮詞·其五九
作者：宋徽宗
朝代：宋

左右擲梭伴侣均，玉纖迎接步蓮勻。
飄飄頭上宮花顫，蜂蝶驚飛不著人。
宮詞·其五九
作者：宋徽宗
朝代：宋

紅藥欄邊晚吹輕，玉肌人醉擷芳英。
春衫旖旎香難已，却羡東風太有情。
宮詞·其五九
作者：宋徽宗
朝代：宋

霽雲高敞九城關，簪佩衣裾一望間。
昨日閤門新入奏，降王初綴紫宸班。
宮詞·其五二
作者：宋徽宗
朝代：宋

巧簇羅牌翰苑詞，宜春相向貼門楣。
近來清禁尤珍重，珠蹙金書御製詩。
宮詞·其五二
作者：宋徽宗
朝代：宋

白檀象戲小盤平，牙子金書字更明。
夜静綺窗輝絳蠟，玉容相對煖移聲。
宮詞·其五二
作者：宋徽宗
朝代：宋

黄昏人寂漏初稀，嬪御相從奉直歸。
慵困尚尋嬉戲事，競將雙陸且忘機。
宮詞·其五五
作者：宋徽宗
朝代：宋

九重城闕壯端門，霽色榮光瑞景分。
一望葱葱佳氣裏，樓臺常恐碍行雲。
宮詞·其五五
作者：宋徽宗
朝代：宋

綠槐陰合正炎曦，高疊盆冰匝座圍。
沉李浮瓜清玉檻，水晶宮殿正忘機。
宮詞·其五五
作者：宋徽宗
朝代：宋

設科取士不遺賢，詔語先從內治先。
朱邸遂興宗子學，振振麟趾副詳延。
宮詞·其五八
作者：宋徽宗
朝代：宋

十花金盞勸仙娥，乘興追懽酒量過。
燈影四圍深夜裏，分明紅玉醉顔酡。
宮詞·其五八
作者：宋徽宗
朝代：宋

午夜登樓戸不扃，長廊夾幙內人行。
蟠龍尾道華燈合，五色雲中笑語聲。
宮詞·其五八
作者：宋徽宗
朝代：宋

金鑾登對擇忠良，嘉納儒臣蹇議長。
圖治取人當數路，吏能全不在文章。
宮詞·其五六
作者：宋徽宗
朝代：宋

嬪娥閑較選仙圖，争到天宮意自娱。
堂印碧油常占得，更無憂恐入酆都。
宮詞·其五六
作者：宋徽宗
朝代：宋

水精澄瑩一屏方，置近盤龍寶硯傍。
海玉森森紅挺秀，瑣窗清楚興何長。
宮詞·其五六
作者：宋徽宗
朝代：宋

雞鳴警戒務相成，奉道忘私燕享寧。
規矩忽施惟自化，鉛粧不飾爲看經。
宮詞·其五四
作者：宋徽宗
朝代：宋

端樓遊賞正元宵，珠箔低垂絢帟飄。
黔首康衢瞻盛際，御香芬馥下雲霄。
宮詞·其五四
作者：宋徽宗
朝代：宋

閶闔朝來禁鑰開，傳郵躍馬度香街。
封章通進言三捷，從爾威風滿國懷。
宮詞·其五四
作者：宋徽宗
朝代：宋

靈宮複道問東西，殿宇凝霜繡栱齊。
時祀每懐霜露感，祖宗功德勉攀躋。
宮詞·其八
作者：宋徽宗
朝代：宋

羲獻真蹤勝古初，摉求方得到皇居。
退朝彛鼎然沈水，因染霜毫更學書。
宮詞·其八
作者：宋徽宗
朝代：宋

近密臨隄下釣鈎，曲池人静不驚鷗。
錦鱗才得山呼進，銀椀重重賜與優。
宮詞·其八
作者：宋徽宗
朝代：宋

霰雪飄空玉漏清，月華相伴瑣窗明。
醇醪醟醟同歡飲，旋摘詩聫賦令行。
宮詞·其八〇
作者：宋徽宗
朝代：宋

岷山遐表得靈犀，剖出花紋兩脚齊。
良匠涓辰成寶带，鴛鴦一對水中棲。
宮詞·其八〇
作者：宋徽宗
朝代：宋

藻幄春深夜不寒，蘭缸耿耿照幈彎。
太平絲管通宵按，祥瑞封章隱几看。
宮詞·其八〇
作者：宋徽宗
朝代：宋

雅樂方興大晟諧，均調律吕貫三才。
廣庭度曲笙鏞間，羽翮翺翔赴節來。
宮詞·其八一
作者：宋徽宗
朝代：宋

十里香街沸管絃，金明回馭夕陽天。
風輕芝蓋搖霞浪，裊裊龍盤七寶鞭。
宮詞·其八一
作者：宋徽宗
朝代：宋

寒食風光淑景時，宮娥裝束鬭珠璣。
呼盧盡日隨朋侶，將掩嚴閨始欲歸。
宮詞·其八一
作者：宋徽宗
朝代：宋

手詔時頒出廣廷，俯從民欲示儀刑。
廟堂僉允都俞議，方許昭垂粲日星。
宮詞·其八七
作者：宋徽宗
朝代：宋

端門頒赦立班時，禁衛森嚴爛錦衣。
才立雞竿垂彩索，望中人拜曳紅旗。
宮詞·其八七
作者：宋徽宗
朝代：宋

邃宇宏開巧石叢，擅名還有勝嬴峰。
巫山未足爲珍異，碧玉巑岏疊數重。
宮詞·其八七
作者：宋徽宗
朝代：宋

錦幈誰染楚峰青，依約惟無澗水聲。
麗質閑觀欹縷枕，高唐雲杳夢難成。
宮詞·其八三
作者：宋徽宗
朝代：宋

煙斂林梢掛晚虹，登臨吟望興無窮。
秦娥越豔新粧飾，小約同來寶苑中。
宮詞·其八三
作者：宋徽宗
朝代：宋

玉關馳奏捷章來，鄯部洮湟萬里開。
閶闔通衢人意樂，爭看宣舞凱歌迴。
宮詞·其八三
作者：宋徽宗
朝代：宋

石琴應自伏羲傳，品弄尤知逸韻全。
玉軫金徽重遺製，雷張誠貴擅名先。
宮詞·其八九
作者：宋徽宗
朝代：宋

小桃初破未全香，清晝金胥漏巳長。
臨罷黄庭無一事，日移花影上廻廊。
宮詞·其八九
作者：宋徽宗
朝代：宋

慶成宮宇亘修梁，偉頌聲文出玉堂。
近日屢經親述作，懽然中分仰宸章。
宮詞·其八九
作者：宋徽宗
朝代：宋

澄澄方沼玉庭前，天産雙英並萼蓮。
含秀同芳應有感，故來清禁啓妖妍。
宮詞·其八二
作者：宋徽宗
朝代：宋

上春精擇建溪芽，攜向芸窗力鬬茶。
點處未容分品格，捧甌相近比瓊花。
宮詞·其八二
作者：宋徽宗
朝代：宋

採來杉檜四時青，巧結蛇龍物象形。
栽植太清資異致，勢凌霜雪碧亭亭。
宮詞·其八二
作者：宋徽宗
朝代：宋

晝漏聲催篆縷殘，碧墀幽寂畫堂寛。
九嬪相習敦詩訓，爭把關雎諷咏看。
宮詞·其八五
作者：宋徽宗
朝代：宋

庚伏炎曦酷暑升，旋尋庭廡避煩蒸。
禁庭宿衛肩相比，特遣中丞輒賜冰。
宮詞·其八五
作者：宋徽宗
朝代：宋

紫雲樓曲倚仙韶，傳習皆知歲月遙。
競好洮州新進譜，和諧逸韻入音調。
宮詞·其八五
作者：宋徽宗
朝代：宋

鼎殿崇新大器安，因時嚴享至誠殫。
零零甘露符昌福，金玉沾濡拭不乾。
宮詞·其八八
作者：宋徽宗
朝代：宋

五穀豐穰廣有秋，漕司連絡奏年收。
籍田得駕循常典，潑麥園中結綺樓。
宮詞·其八八
作者：宋徽宗
朝代：宋

曉色輕陰四幕低，如膏小雨密霏霏。
傳宣儀仗通廊立，惟恐沾濡近御衣。
宮詞·其八八
作者：宋徽宗
朝代：宋

燕館餘閑玉漏沉，華容芳質盡知音。
不將簫瑟爲貪靡，競鼓瑤徽數弄琴。
宮詞·其八六
作者：宋徽宗
朝代：宋

杏綠桃緋一片春，後庭花卉盡坤珍。
鞦韆峻架臨芳徑，須信韶光每歲新。
宮詞·其八六
作者：宋徽宗
朝代：宋

機杼年來入禁垣，素絲初織未成端。
遍呼御府令均玩，方識農家力最難。
宮詞·其八六
作者：宋徽宗
朝代：宋

涓辰遊幸出嚴城，黄道中分輦路平。
近掖寶車錦步障，先來通市一逢迎。
宮詞·其八四
作者：宋徽宗
朝代：宋

忘憂清樂在枰棋，僊子精功歲未笄。
窗下每將圖局按，恐防宣召較高低。
宮詞·其八四
作者：宋徽宗
朝代：宋

春日循常撃土牛，香泥分去競珍收。
三農藉此占豐瘠，應是宮娥暗有求。
宮詞·其八四
作者：宋徽宗
朝代：宋

瑤洞深沈盡綺蔬，叢山疊石壯僊居。
欄干面面皆珍寶，瑪瑙勻敷小玉渠。
宮詞·其六
作者：宋徽宗
朝代：宋

春工先與上林芳，迎歲紅梅破臘香。
才過閣門分曲檻，弄晴繁蘂麗如糚。
宮詞·其六
作者：宋徽宗
朝代：宋

雙鴛紋瓦碧琉璃，零露瀼瀼夜未晞。
花外倚空成敞翼，樓臺宏麗景雲飛。
宮詞·其六
作者：宋徽宗
朝代：宋

靈犀點點透成花，異域珍奇自可嘉。
因製芙蓉杯幾様，通紋澄徹灔流霞。
宮詞·其六〇
作者：宋徽宗
朝代：宋

元宵五日宴龍樓，同樂斯民一豫遊。
寶輦欲廻人仰望，彩繩高處墮星毬。
宮詞·其六〇
作者：宋徽宗
朝代：宋

小雨飛輕助燕泥，萬花零落柳垂隄。
紫清宮裏人稀到，廊外雙雙孔雀棲。
宮詞·其六〇
作者：宋徽宗
朝代：宋

清曉輕雲鎖玉樓，樓前宮柳弄春柔。
昇平宮宇浮佳氣，占得風光待宴遊。
宮詞·其六一
作者：宋徽宗
朝代：宋

宴殿勻將蜀錦鋪，花明金赫麗簪裾。
舞茵全似朝霞散，十二金鸞面玉除。
宮詞·其六一
作者：宋徽宗
朝代：宋

杏梢梅蘂遍飄香，藻荇縈紆滿碧塘。
嬌怯畫船推俯岸，閑看風力蹙波光。
宮詞·其六一
作者：宋徽宗
朝代：宋

韶光三月恰芬芳，禊飲池頭泛羽觴。
畫鷁翩翩戲龍虎，一時佳景類江鄉。
宮詞·其六七
作者：宋徽宗
朝代：宋

朝來和氣巳氤氲，碧瓦朱甍照眼新。
永晝更添蓮漏水，晴曦容與蘂宮春。
宮詞·其六七
作者：宋徽宗
朝代：宋

翠石岧嶤競巧形，無雙惟是碧雲屏。
坤輿秀氣全融結，尤比三峰色更青。
宮詞·其六七
作者：宋徽宗
朝代：宋

翰苑花深夜漏稀，奉承親筆艸麻歸。
鸞牋幾幅魚龍化，近桉重陞一品妃。
宮詞·其六三
作者：宋徽宗
朝代：宋

疊山環水勝蓬宮，景物芳妍競不同。
佩玉鏘金無限好，雅歌姝舞興何窮。
宮詞·其六三
作者：宋徽宗
朝代：宋

繡栭丹栱盡瑰材，百步廻廊錦帳開。
萬炬絳紗星粲粲，拱環翠碧下樓臺。
宮詞·其六三
作者：宋徽宗
朝代：宋

象蹋冰盤四面涼，風搖槐影蘸蓮塘。
玉顔一枕遊仙夢，誰覺炎天畏日長。
宮詞·其六九
作者：宋徽宗
朝代：宋

年年式宴集簪裳，百辟班聫振鷺行。
曲謝臣鄰尤跂望，司珍新奏玉茶牀。
宮詞·其六九
作者：宋徽宗
朝代：宋

窄衣偏稱小腰身，近歲粧梳百様新。
舊日宮娃多竊笑，想應曾占惜年春。
宮詞·其六九
作者：宋徽宗
朝代：宋

蓬萊宮殿五雲低，廣內樓臺草色齊。
憂在進賢忘寤寐，曉粧常是未鳴雞。
宮詞·其六二
作者：宋徽宗
朝代：宋

七夕新秋玉露清，月鈎遙掛碧雲平。
珍庭祈巧貪娱宴，唯恨殘更促曉聲。
宮詞·其六二
作者：宋徽宗
朝代：宋

每將兢慎保丕基，頻歲多男巳應期。
欲問榮昌在何事，春中禖燕滿彤圍。
宮詞·其六二
作者：宋徽宗
朝代：宋

韶陽偏逐禁宮先，三月青榆滿地錢。
嬪御直歸多逸樂，高吟賡和綴新篇。
宮詞·其六五
作者：宋徽宗
朝代：宋

三月西城淑景多，羽林旌旆擁鳴珂。
珠鞍玉鐙龍驤進，寶苑珍亭喜一過。
宮詞·其六五
作者：宋徽宗
朝代：宋

弓矢尋常鎖太清，三山相對射侯明。
乘閑自習和容藝，金椀時聞中的聲。
宮詞·其六五
作者：宋徽宗
朝代：宋

送臘自然時序應，頒春常與邇遐同。
福隨新歲知陽德，慶協斯男誕禁中。
宮詞·其六八
作者：宋徽宗
朝代：宋

大晟重均律吕全，樂章諧協盡成編。
宮中嬪御皆能按，欲顯儀刑內治先。
宮詞·其六八
作者：宋徽宗
朝代：宋

池面冰開漾綠波，枝頭花朵蹙紅羅。
東風信有芳菲意，應爲今年樂事多。
宮詞·其六八
作者：宋徽宗
朝代：宋

緒風輕轉鶯篁巧，惠日初廻燕舌嬌。
芍藥畫闌繒不斷，楊花臨砌雪難消。
宮詞·其六六
作者：宋徽宗
朝代：宋

三十六宮春信早，鬱葱佳氣艷陽天。
莫將舊事論新事，盡道今年勝去年。
宮詞·其六六
作者：宋徽宗
朝代：宋

江浙秋橙入上都，深宮培植向庭除。
金丸磊磊尤珍異，均錫臣鄰侑樂胥。
宮詞·其六六
作者：宋徽宗
朝代：宋

玉虚清夜醮筵開，羽唱升沈曉漏催。
習習輕風花外過，露香飄出禁城來。
宮詞·其六四
作者：宋徽宗
朝代：宋

宮人撃劍鬭乘騎，寶带幞頭爛錦衣。
鳳尾杖交團月合，龍門毬過一星飛。
宮詞·其六四
作者：宋徽宗
朝代：宋

日暖風和殿宇深，高花修竹囀閑禽。
宮娥攜手臨丹檻，喜看文鴛戲水心。
宮詞·其六四
作者：宋徽宗
朝代：宋

禁宇春圍晝漏長，睿思宸極景相望。
廻環露浥蒼苔合，一架荼蘼滿殿香。
宮詞·其四
作者：宋徽宗
朝代：宋

宮嬪餘樂稱幽閑，不喜濃糚鬬媚顔。
浣罷竹風蠲濁慮，一輪明月照屏山。
宮詞·其四
作者：宋徽宗
朝代：宋

殘臘長空欲雪天，須臾盈尺兆豐年。
燮調都在臣工力，遣使榮頒兩府筵。
宮詞·其四
作者：宋徽宗
朝代：宋

洛陽新進牡丹栽，小字牌分品格來。
魏紫姚黄知幾許，中春相繼奏花開。
宮詞·其四〇
作者：宋徽宗
朝代：宋

一局平分出四邊，到窩仍與度關先。
終朝打馬爲娱樂，不顧頻輸萬億錢。
宮詞·其四〇
作者：宋徽宗
朝代：宋

四輔爰修拱近畿，得賢分理奠邦維。
見爲美惡當勤訓，每歲皆令近玉墀。
宮詞·其四〇
作者：宋徽宗
朝代：宋

遊豫瓊林與俗同，森嚴羽衛躍花驄。
旌旗射日飄紅浪，歸處香塵拂晚風。
宮詞·其四一
作者：宋徽宗
朝代：宋

式燕簪裳遍集英，梯航萬里慶天寧。
昇平樓上遙瞻望，衆裏金貂認使星。
宮詞·其四一
作者：宋徽宗
朝代：宋

畫鷁閑登錦纜開，蘭橈飛迅水縈廻。
龍頭爍爍紅旗動，驚起沙鷗掠岸來。
宮詞·其四一
作者：宋徽宗
朝代：宋

翠色青濃自不堪，敲冰柔葉兩相參。
宮人因出方傳法，迄後民間識內藍。
宮詞·其四七
作者：宋徽宗
朝代：宋

寶苑珍池霽曉開，滿街車轂轉春雷。
錦幖畫舫留盈月，惟待皇家宴賞來。
宮詞·其四七
作者：宋徽宗
朝代：宋

幈山掩翠敞華堂，巧燕初歸揀畫梁。
寂坐安閑忘俗慮，益知仙府晝何長。
宮詞·其四七
作者：宋徽宗
朝代：宋

秋來簾幕捲輕風，一夜濃陰蔽遠空。
燕館乍凉人不寐，更聽疏雨滴梧桐。
宮詞·其四三
作者：宋徽宗
朝代：宋

杏子成丹乳雀飛，柳條搖曳拂漣漪。
瑤宮露井殘紅滿，惆悵晴空欲暮時。
宮詞·其四三
作者：宋徽宗
朝代：宋

涵曦亭上恣凭欄，共看遊魚躍水間。
潑剌紅鱗才引到，金圈鈐口放生還。
宮詞·其四三
作者：宋徽宗
朝代：宋

珊瑚植立壯林巒，翡翠巑岏作小灘。
几案自成清曠景，蓬山常對座隅看。
宮詞·其四九
作者：宋徽宗
朝代：宋

明輝嚴敞壽春前，儀鳳翔鸞曲水穿。
欲就金階連翠沼，更開花洞遠相連。
宮詞·其四九
作者：宋徽宗
朝代：宋

琳庭節物樂無涯，又是餘寒易歲華。
昨夜雪晴天氣好，後園初進臘梅花。
宮詞·其四九
作者：宋徽宗
朝代：宋

禁掖乘歡飲興濃，笙歌圍繞盡芳容。
玉人相對賡酬勸，忽奏葵花一寶鍾。
宮詞·其四二
作者：宋徽宗
朝代：宋

垂楊隄畔彩舟横，鳳沼瑤津一望平。
內苑有時旬按樂，管絃清響到宣明。
宮詞·其四二
作者：宋徽宗
朝代：宋

清和景物稱遊遨，金屋亭亭瑞日高。
節物應時來别院，合中連絡進櫻桃。
宮詞·其四二
作者：宋徽宗
朝代：宋

瑤林新睹玉爲墀，瑞竹雙擎待鳳枝。
共本分岐駢粉節，龜趺御製有新詩。
宮詞·其四五
作者：宋徽宗
朝代：宋

御柳規模六鶴圖，鳳池均錫盡稱譽。
銷金標軸精工製，同會文章看御書。
宮詞·其四五
作者：宋徽宗
朝代：宋

韶光婉媚屬清明，敞宴斯辰到穆清。
近密被宣争蹴踘，兩朋庭際角輸贏。
宮詞·其四五
作者：宋徽宗
朝代：宋

高麗新貢欲還朝，再御東廻一水遙。
祖餞國門仍賜樂，屢傳恩詔下層霄。
宮詞·其四八
作者：宋徽宗
朝代：宋

水晶新製寶巵成，冰潔無瑕瑩玉明。
醉捧纖纖飛大白，是娥端望月輪平。
宮詞·其四八
作者：宋徽宗
朝代：宋

疊羅枝裊亞朝霞，並産深宮信可嘉。
攜向佑神珍館裏，輔臣方得看霜花。
宮詞·其四八
作者：宋徽宗
朝代：宋

雲華重輯疊層峰，寶構高驤萃彩虹。
環碧對池臨翠圃，一溝春水遠相通。
宮詞·其四六
作者：宋徽宗
朝代：宋

史女榮當執筆權，事沿毫楮待承宣。
一廻寫著推恩字，特地欣愉擇素牋。
宮詞·其四六
作者：宋徽宗
朝代：宋

金殿重重十字方，當中鸞鶴勢翺翔。
韜藏蘭炷無人見，篆縷搖搖闔座香。
宮詞·其四六
作者：宋徽宗
朝代：宋

鞦韆影裏笑相迎，蕙圃蘭畦恣擷英。
薄暮歸來春意倦，芝堂閑聽碾茶聲。
宮詞·其四四
作者：宋徽宗
朝代：宋

早臨書殿啓芸香，冰硯難開肅曉霜。
誰製暖爐新様巧，雲龍突鏤遍金箱。
宮詞·其四四
作者：宋徽宗
朝代：宋

檀槽鈎鳳繡鞶垂，玉撥乘閑試一揮。
縱按往來敲捍面，四條絃上彩鸞飛。
宮詞·其四四
作者：宋徽宗
朝代：宋

滿架酴醾旖旎香，小亭芳沼戲鴛鴦。
蘭房祗慕承恩澤，愈學時宜百巧粧。
己亥十一月十三日南郊祭天斋宫即事赐太师
作者：宋徽宗
朝代：宋

报本精禋自国南，先期清庙宿斋严。
层霄初扩同云霁，暖吹俄回海日暹。
十万军容冰作阵，九街鸳瓦玉为檐。
肃雍显相同元老，行庆均釐四海霑。
己亥十一月十三日南郊祭天齋宮即事賜太師
作者：宋徽宗
朝代：宋

報本精禋自國南，先期清廟宿齋嚴。
層霄初擴同雲霽，暖吹俄回海日暹。
十萬軍容冰作陣，九街鴛瓦玉爲簷。
肅雍顯相同元老，行慶均釐四海霑。
幸徐常庐
作者：宋徽宗
朝代：宋

人生何事厌嚣尘，泛宅浮家冬復春。
今日暂来猿鹤语，他年应召白云人。
幸徐常廬
作者：宋徽宗
朝代：宋

人生何事厭囂塵，汎宅浮家冬復春。
今日暫來猿鶴語，他年應召白雲人。
怪石
作者：宋徽宗
朝代：宋

殊状难名各蔽亏，高□崒屼□巍巍。
直疑伏兽身将动，常恐长蛟势□□。
裂几层苍桧□，凝岚四接老松围。
名封三品非无美，饮羽曾令壮奋□。
怪石
作者：宋徽宗
朝代：宋

殊狀難名各蔽虧，高□崒屼□巍巍。
直疑伏獸身將動，常恐長蛟勢□□。
裂幾層蒼檜□，凝嵐四接老松圍。
名封三品非無美，飲羽曾令壯奮□。
打毬詩
作者：宋徽宗
朝代：宋

錦袍駿馬曉棚分，一點星馳百騎奔。
奪得頭籌須正過，無令綽撥入邪門。
散花詞·其一
作者：宋徽宗
朝代：宋

絳節徘徊引，天花散漫飛。
高真無染著，片片不沾衣。
散花詞·其七
作者：宋徽宗
朝代：宋

几席延飈馭，香燈建寶壇。
丹心無可獻，碎錦灑雲端。
散花詞·其三
作者：宋徽宗
朝代：宋

淺淺黄金萼，勻勻白玉英。
天風隨御駕，吹滿九重城。
散花詞·其九
作者：宋徽宗
朝代：宋

洞案爐煙起，無爲道德香。
同根無異氣，噴鼻更芬芳。
散花詞·其二
作者：宋徽宗
朝代：宋

八陛旋瑤級，千花颺錦英。
綠渟並紫奈，煥麗不知名。
散花詞·其五
作者：宋徽宗
朝代：宋

凈侶吟仙曲，人人讚善哉。
萬花興供養，飛舞自天來。
寶葉開琪圃，珍柯在紫微。
不教蝴蝶採，長共綵鸞飛。
散花詞·其八
作者：宋徽宗
朝代：宋

碧綠相差次，紅黄迭淺深。
化工應自失，雕斵本何心。
散花詞·其六
作者：宋徽宗
朝代：宋

聖境三千歲，仙花始一開。
如何金籙會，併奉列真來。
散花詞·其四
作者：宋徽宗
朝代：宋

綽約縈空際，繽紛落座隅。
韶華長不老，何處覓仙都。
散花词·其一
作者：宋徽宗
朝代：宋

绛节徘徊引，天花散漫飞。
高真无染着，片片不沾衣。
散花词·其七
作者：宋徽宗
朝代：宋

几席延飈驭，香灯建宝坛。
丹心无可献，碎锦洒云端。
散花词·其二
作者：宋徽宗
朝代：宋

八陛旋瑶级，千花扬锦英。
绿渟并紫奈，焕丽不知名。
散花词·其五
作者：宋徽宗
朝代：宋

凈侣吟仙曲，人人讚善哉。
万花兴供养，飞舞自天来。
宝叶开琪圃，珍柯在紫微。
不教蝴蝶采，长共綵鸾飞。
散花词·其八
作者：宋徽宗
朝代：宋

碧绿相差次，红黄迭浅深。
化工应自失，雕斵本何心。
散花词·其六
作者：宋徽宗
朝代：宋

圣境三千岁，仙花始一开。
如何金箓会，併奉列真来。
昨日召卿等自卿私第泛舟經景龍江游擷芳園靈沼聞卿有小詩今俯同其韻賜太師·其一
作者：宋徽宗
朝代：宋

景龍江靜喜安流，玉色閑看浴翅鷗。
已覺西風頗無事，何妨穩泛濟川舟。
昨日召卿等自卿私第泛舟經景龍江游擷芳園靈沼聞卿有小詩今俯同其韻賜太師·其三
作者：宋徽宗
朝代：宋

錦繡煙霄碧玉山，縈紆靜練照晴川。
留連不惜厭厭去，雅興難忘既醉篇。
昨日召卿等自卿私第泛舟經景龍江游擷芳園靈沼聞卿有小詩今俯同其韻賜太師·其二
作者：宋徽宗
朝代：宋

登山想見留雲際，賞日還能傍水涯。
對此已多重九興，先輸黄髪賞黄花。
昨日召卿等自卿私第泛舟经景龙江游撷芳园灵沼闻卿有小诗今俯同其韵赐太师·其二
作者：宋徽宗
朝代：宋

登山想见留云际，赏日还能傍水涯。
对此已多重九兴，先输黄髪赏黄花。
杏花鸚鵡
作者：宋徽宗
朝代：宋

並亞隴雲飛，穩巢文杏枝。
高棲良自得，蜂蝶莫相疑。
桃竹黄鶯
作者：宋徽宗
朝代：宋

出谷傳聲美，遷喬立志高。
故教桃竹映，不使近蓬蒿。
步虚词·其三
作者：宋徽宗
朝代：宋

蒙蒙如细雾，冉冉曳铢衣。
妙逐祥烟上，轻随綵凤飞。
几陪瑶室宴，忽指洞天归。
竚立扶桑岸，高奔日帝辉。
步虚词·其二
作者：宋徽宗
朝代：宋

太梵三天主，虚皇五老尊。
尚难窥徼妙，岂復入名言。
宝座临金殿，霞冠照玉轩。
万真朝帝所，飞舄蹑云根。
步虚词·其八
作者：宋徽宗
朝代：宋

宛宛神洲地，巍巍众妙坛。
鹤袍来羽客，鳬舄下仙官。
玉斝斟玄醴，琅函启大丹。
至诚何以祝，四海永澄澜。
步虚词·其六
作者：宋徽宗
朝代：宋

昔在延恩殿，中宵降九皇。
六真分左右，黄雾遶轩廊。
广内尊神御，仙兵护道场。
孝孙今继志，咫尺对灵光。
步虛詞·其一
作者：宋徽宗
朝代：宋

太極分高厚，輕清上屬天。
人能修至道，身乃作真仙。
行溢三千數，時丁四萬年。
丹臺開寶笈，金口爲流傳。
步虛詞·其一〇
作者：宋徽宗
朝代：宋

華夏吟哦遠，人聲自抑揚。
沖虛歸道德，曲折合宮商。
殿閣沉檀散，樓臺月露涼。
至誠何以祝，多稼永豐穰。
步虛詞·其七
作者：宋徽宗
朝代：宋

寶籙修真範，丹誠奏上蒼。
冰淵臨兆庶，宵旰致平康。
萬物消疵癘，三辰效吉祥。
步虛聲已徹，更詠洞玄章。
步虛詞·其三
作者：宋徽宗
朝代：宋

濛濛如細霧，冉冉曳銖衣。
妙逐祥煙上，輕隨綵鳳飛。
幾陪瑤室宴，忽指洞天歸。
竚立扶桑岸，高奔日帝輝。
步虛詞·其九
作者：宋徽宗
朝代：宋

水噀魔宮懾，燈開夜府明。
九天風靜默，四極氣澄清。
嘯咏朱陵曲，翱翔白玉京。
至誠何以祝，國祚永安榮。
步虛詞·其二
作者：宋徽宗
朝代：宋

太梵三天主，虛皇五老尊。
尚難窺徼妙，豈復入名言。
寶座臨金殿，霞冠照玉軒。
萬真朝帝所，飛舄躡雲根。
步虛詞·其五
作者：宋徽宗
朝代：宋

綠鬢頹雲髻，青霞絡羽衣。
晨趨陽德館，夜造月華扉。
摶弄周天火，韜潛起陸機。
玉房留不住，卻向九霄飛。
步虛詞·其八
作者：宋徽宗
朝代：宋

宛宛神洲地，巍巍眾妙壇。
鶴袍來羽客，鳬舄下仙官。
玉斝斟玄醴，瑯函啟大丹。
至誠何以祝，四海永澄瀾。
步虛詞·其六
作者：宋徽宗
朝代：宋

昔在延恩殿，中宵降九皇。
六真分左右，黄霧遶軒廊。
廣內尊神御，仙兵護道場。
孝孫今繼志，咫尺對靈光。
步虛詞·其四
作者：宋徽宗
朝代：宋

旋步雲綱上，天風颯爾吹。
飄裾凌斗柄，秉笏揖參箕。
獅子銜丹綬，騏驎導翠輜。
飛行周八極，幾見發椿枝。
步虛詞二首·其一
作者：宋徽宗
朝代：宋

一氣化之元，邈在兩儀先。
寶埒馳金馬，真香噴玉蓮。
飛空按龍轡，梵響導芝軿。
綿永長春劫，翱翔無色天。
初真難曉諭，以此戒中仙。
步虛詞二首·其二
作者：宋徽宗
朝代：宋

高真明道德，垂世五千言。
解釋慚涼薄，殫誠測妙元。
霓旌嚴教典，羽唱徹雲軿。
瑞鶴儀空際，祥風拂署煩。
穹窿茲響應，寶祚億斯年。
汧州作·其一
作者：宋徽宗
朝代：宋

國破山河在，人非殿宇空。
中興何日是，搔首賦車攻。
汧州作·其三
作者：宋徽宗
朝代：宋

投袂汧城北，西風又是秋。
中原心耿耿，南淚思悠悠。
嘗膽思賢佐，顒情憶舊游。
故宮禾黍徧，行役閔宗周。
汧州作·其三
作者：宋徽宗
朝代：宋

投袂汧城北，西风又是秋。
中原心耿耿，南泪思悠悠。
尝胆思贤佐，颙情忆旧游。
故宫禾黍徧，行役闵宗周。
汧州作·其二
作者：宋徽宗
朝代：宋

國破山河在，宮庭荆棘春。
衣冠今左衽，忍作北朝臣。
汧州作·其四
作者：宋徽宗
朝代：宋

杳杳神京路八千，宗祊隔越幾經年。
衰殘病渴那能久，茹苦窮荒敢怨天。
泰陵挽詞·其一
作者：宋徽宗
朝代：宋

武帳初籌夜，雲駢忽帝鄉。
百神陪禹葬，三載服堯喪。
北極聯龍袞，西風拆雁行。
空餘千古事，纘述愧重光。
泰陵挽詞·其三
作者：宋徽宗
朝代：宋

睿哲天攸縱，神機智獨謀。
塵流藏寶閣，鎖鑰受降樓。
風急鴒原晚，霜寒雁宿秋。
遺衣今在寢，猶想未明求。
泰陵挽詞·其二
作者：宋徽宗
朝代：宋

姑射仙期早，華胥夢已陳。
朝廷繫聖母，基業付沖人。
日轉銅壺影，天移玉座春。
九病夫用笳鼓發，悲動屬車塵。
泰陵挽詞·其五
作者：宋徽宗
朝代：宋

憶開王邸日，曾駐六龍飛。
玉宇春初永，金盤露未晞。
荆根方並秀，棣萼更交輝。
今日承基緒，追懷往事非。
泰陵挽詞·其四
作者：宋徽宗
朝代：宋

再御中天坐，猶思玉色溫。
瑤階花自落，寶扇影空存。
重感天倫戚，欽承世及恩。
欲諧追述志，永紹裕陵尊。
泰陵挽词·其一
作者：宋徽宗
朝代：宋

武帐初筹夜，云骈忽帝乡。
百神陪禹葬，三载服尧丧。
北极联龙衮，西风拆雁行。
空余千古事，缵述愧重光。
泰陵挽词·其二
作者：宋徽宗
朝代：宋

姑射仙期早，华胥梦已陈。
朝廷繫圣母，基业付冲人。
日转铜壶影，天移玉座春。
九病夫用笳鼓发，悲动属车尘。
海棠通花鳳
作者：宋徽宗
朝代：宋

錦棠天與麗，映日特妖嬈。
五色絢儀鳳，真堪上翠翹。
清庙斋幄常有诗赐太师已曾和进禋祀礼成以目击之事依前韵再进今亦用元韵復赐太师非特以此相困盖清时君臣赓载亦一时盛事耳
作者：宋徽宗
朝代：宋

灵鼓黄麾道指南，紫坛苍璧示凝严。
联翩玉羽层霄下，烜赫神光爱景暹。
为喜鸾舆回凤阙，故留芝盖出虬檐。
礼天要作斯民福，解雨今当万物霑。
清廟齋幄常有詩賜太師已曾和進禋祀禮成以目擊之事依前韻再進今亦用元韻復賜太師非特以此相困蓋清時君臣賡載亦一時盛事耳
作者：宋徽宗
朝代：宋

靈鼓黄麾道指南，紫壇蒼璧示凝嚴。
聯翩玉羽層霄下，烜赫神光愛景暹。
爲喜鸞輿回鳳闕，故留芝蓋出虬簷。
禮天要作斯民福，解雨今當萬物霑。
清明日作
作者：宋徽宗
朝代：宋

茸母初生忍禁煙，無家對景倍悽然。
帝城春色誰爲主，遙指鄉關涕淚漣。
牡丹
作者：宋徽宗
朝代：宋

异品殊葩共翠柯，嫩红拂拂醉金荷。
春罗几迭敷丹陛，云缕重萦浴绛河。
玉鑑和鸣鸾对舞，宝枝连理锦成窼。
东君造化胜前岁，吟绕清香故琢磨。
牡丹
作者：宋徽宗
朝代：宋

異品殊葩共翠柯，嫩紅拂拂醉金荷。
春羅幾疊敷丹陛，雲縷重縈浴絳河。
玉鑑和鳴鸞對舞，寶枝連理錦成窼。
東君造化勝前歲，吟繞清香故琢磨。
玉清乐·其一〇
作者：宋徽宗
朝代：宋

三华太素自然生，空裏芙蓉灼灼明。
绛室金房虚宝座，大微童子下相迎。
玉清乐·其九
作者：宋徽宗
朝代：宋

真阳馆裏气徘徊，升降三宫密往来。
生死不忓浮世事，相将五老上金台。
玉清乐·其二
作者：宋徽宗
朝代：宋

碧落空歌黍米珠，十方勃勃入无余。
闻经庆喜难言说，九色龙腾八景舆。
玉清乐·其五
作者：宋徽宗
朝代：宋

白玉飞符下紫庭，华旛三举召群灵。
攀条咀嚼空青蕊，五体金光射日星。
玉清樂·其一
作者：宋徽宗
朝代：宋

地居天上接空居，萬象森羅遍八區。
功用不知誰主宰，絳霞丹霧閟清都。
玉清樂·其一〇
作者：宋徽宗
朝代：宋

三華太素自然生，空裏芙蓉灼灼明。
絳室金房虛寶座，大微童子下相迎。
玉清樂·其七
作者：宋徽宗
朝代：宋

五色雲營靉靉屯，三三洞戶敞瓊門。
何方道士通朱表，玉女飛函達上尊。
玉清樂·其三
作者：宋徽宗
朝代：宋

羽童呼吸辟非煙，煙氣徘徊綠室前。
造化不從身外得，自根自本即三天。
玉清樂·其九
作者：宋徽宗
朝代：宋

真陽館裏氣徘徊，升降三宮密往來。
生死不忓浮世事，相將五老上金臺。
玉清樂·其二
作者：宋徽宗
朝代：宋

碧落空歌黍米珠，十方勃勃入無餘。
聞經慶喜難言說，九色龍騰八景輿。
玉清樂·其五
作者：宋徽宗
朝代：宋

白玉飛符下紫庭，華旛三舉召群靈。
攀條咀嚼空青蕊，五體金光射日星。
玉清樂·其八
作者：宋徽宗
朝代：宋

上景三元妙色精，絳宮久已列仙名。
更從大混存雌一，縹緲雲車駕羽明。
玉清樂·其六
作者：宋徽宗
朝代：宋

遠昌臺下海揚波，得道高真始得過。
下格小仙追莫及，邕邕遙聽八鸞和。
玉清樂·其四
作者：宋徽宗
朝代：宋

帝景相將會玉洲，月真層觀紫雲浮。
掣開三八黄金鎖，無極虛皇在上頭。
甘露
作者：宋徽宗
朝代：宋

政成天地不相違，瑞應中臺贊萬幾。
夜浥垂珠濡綠葉，朝凝潤玉弄清輝。
仙盆雲表秋難比，豐草宵零日未晞。
本自君臣俱會合，更嘉報上美能歸。
白鶴詞·其一
作者：宋徽宗
朝代：宋

胎化靈禽唳九天，雪毛丹頂兩相鮮。
世人莫認歸華表，來瑞昇平億萬年。
白鶴詞·其一〇
作者：宋徽宗
朝代：宋

玉宇沉沉瑞霧開，香風未斷鶴徘徊。
奇姿會與青田別，定是仙人次第來。
白鶴詞·其七
作者：宋徽宗
朝代：宋

一聲嘹唳九臯禽，換骨輕清歲月深。
遼海等閑人不識，大羅天上有知音。
白鶴詞·其三
作者：宋徽宗
朝代：宋

靈鶴翩翩下太清，玉樓金殿曉風輕。
昂昂不與雞爲侶，時作沖天物外聲。
白鶴詞·其九
作者：宋徽宗
朝代：宋

蓬萊會散列仙歸，羽駕飄然白鶴飛。
明代爲祥人慣見，何須樂府詠金衣。
白鶴詞·其二
作者：宋徽宗
朝代：宋

瑤臺風靜夜初分，仰喙驚鳴露氣新。
太液徘徊歸未得，曾於往劫作麒麟。
白鶴詞·其五
作者：宋徽宗
朝代：宋

金火純精見羽儀，長隨王母宴瑤池。
玉壇夜醮神仙降，飛過緱山人不知。
白鶴詞·其八
作者：宋徽宗
朝代：宋

白毛鮮潔映霜華，丹頂分明奪絳紗。
千六百年神氣就，飛鳴長伴玉仙家。
白鶴詞·其六
作者：宋徽宗
朝代：宋

五雲宮殿步虛長，斗轉旋霄夜未央。
白鶴飛來通吉信，清音齊逐返魂香。
白鶴詞·其四
作者：宋徽宗
朝代：宋

三山碧海路非遙，來瑞清都下紫霄。
霜雪羽毛冰玉性，瑤池深處啄靈苗。
白鹤词·其一
作者：宋徽宗
朝代：宋

胎化灵禽唳九天，雪毛丹顶两相鲜。
世人莫认归华表，来瑞昇平亿万年。
神霄玉清萬壽宮慶成卿以使事奉安聖像聞有二詩書幈俯同其韻復賜太師·其一
作者：宋徽宗
朝代：宋

碧落金風爽氣回，叢霄乍喜瑞霞開。
經營欲致黎元福，敢謂詩人詠子來。
神霄玉清萬壽宮慶成卿以使事奉安聖像聞有二詩書幈俯同其韻復賜太師·其二
作者：宋徽宗
朝代：宋

曈曚日馭曉光回，金碧相宜玉府開。
步武煙霞還舊觀，百神應喜左元來。
聚八仙倒掛兒
作者：宋徽宗
朝代：宋

垂身如逮下，名冠八仙中。
最是天真處，櫻桃一點紅。
葆真觀妙沖先生歸山以詩送之
作者：宋徽宗
朝代：宋

當年問道屬高人，曾攬霞衣到紫宸。
身是三山雲外侶，心無一點世間塵。
征鴻望極幽棲遠，駕燕歸飛洞府新。
多謝爲傳心法妙，此真真外更無真。
蔡謨諫議大夫兼樞密使都督諸路軍馬戶部尚書賜歸田
作者：宋徽宗
朝代：宋

獨善傳家久，功名冠世豪。
平原滂雨澤，嶺外息風濤。
緩拜恩箋盛，相傳道義高。
嗟予塵世隔，安得自陪叨。
詩一首
作者：宋徽宗
朝代：宋

乍覺生風喜雨涼，農家得地發田穰。
卻緣暑退秋光滿，點滴高梧似漏長。
詩一首
作者：宋徽宗
朝代：宋

十二樓藏玉蝶中，鳳凰雙宿碧梧桐。
流霞淺酌留君醉，今夜吹簫第幾重。
詩一首
作者：宋徽宗
朝代：宋

穠芳依翠萼，煥爛一庭中。
零露霑如醉，殘霞照似融。
丹青難下筆，造化獨留功。
舞蝶迷香徑，翩翩逐晚風。
詩二首·其一
作者：宋徽宗
朝代：宋

欲借嵯峨萬仞崇，故將工巧狀層峰。
數尋蒼色如煙合，一片盤根似蘚封。
院宇接連常藉竹，池亭掩映卻憑松。
分明裝出依巖寺，只欠清宵幾韻鐘。
詩二首·其二
作者：宋徽宗
朝代：宋

風霜正臘晨，早見幾枝新。
預荷東皇化，偷回北苑春。
旗槍雖不類，荈蘖似堪倫。
已有清榮諭，終難混棘蓁。
诗一首
作者：宋徽宗
朝代：宋

秾芳依翠萼，焕烂一庭中。
零露霑如醉，残霞照似融。
丹青难下笔，造化独留功。
舞蝶迷香径，翩翩逐晚风。
賜和蔡京
作者：宋徽宗
朝代：宋

道德方今喜迭興，萬邦從化本天成。
定知金帝來爲主，不待春風便發生。
趙昌江梅山茶
作者：宋徽宗
朝代：宋

趙昌下筆摘韶光，一軸黄金滿斛量。
借我圭田三百畝，真須買取作花王。
金林檎游春鶯
作者：宋徽宗
朝代：宋

佳名何拔萃，美譽占遊春。
三月來禽媚，嬉娛異眾倫。
長吟玉音金闕步虛
作者：宋徽宗
朝代：宋

始青黎元蓋，金香結朱煙。
飛晨總翹轡，稽首玉帝前。
帝心浩以舒，錫吾太靈篇。
是謂不滅道，萬天秉吾權。
吾行空洞中，下仙昧其淵。
題古村圖
作者：宋徽宗
朝代：宋

深村竹樹不知春，遠水殘霞接斷津。
野客衣冠渾懶散，相逢疑是避秦人。
題唐十八學士圖二首·其一
作者：宋徽宗
朝代：宋

有唐至治詠康哉，闢館登延經濟才。
廱泮育賢今日盛，彙征無復隱蒿萊。
題唐十八學士圖二首·其二
作者：宋徽宗
朝代：宋

儒林華國古今同，吟咏飛毫醒醉中。
多士作新知入彀，畫圖猶喜見文雄。
題梨花圖
作者：宋徽宗
朝代：宋

樓臺影裏和風煖，絃管聲中瑞日長。
從聽嬌鸚說來路，莫教蜂蝶損濃芳。
題燕山僧寺壁
作者：宋徽宗
朝代：宋

九葉鴻基一旦休，猖狂不聽直臣謀。
甘心萬里爲降虜，故國悲涼玉殿秋。
題瑞鶴圖
作者：宋徽宗
朝代：宋

清曉觚稜拂彩霓，仙禽告瑞忽來儀。
飄飄元是三山侶，兩兩還呈千歲姿。
似擬碧鸞棲寶閣，豈同赤雁集天池。
徘徊嘹唳當丹闕，故使憧憧庶俗知。
題祥龍石圖
作者：宋徽宗
朝代：宋

彼美蜿蜒勢若龍，挺然爲瑞獨稱雄。
雲凝好色來相借，水潤清輝更不同。
常带暝煙疑振鬣，每乘宵雨恐凌空。
故憑彩筆親模寫，融結功深未易窮。
題繁杏鸚鵡圖
作者：宋徽宗
朝代：宋

天產乾皋此異禽，遐陬來貢九重深。
體全五色非凡質，惠吐多言更好音。
飛翥似憐毛羽貴，徘徊如飽稻粱心。
緗膺紺趾誠端雅，爲賦新篇步武吟。
題芙蓉錦雞圖
作者：宋徽宗
朝代：宋

秋勁拒霜盛，峨冠錦羽雞。
已知全五德，安逸勝鳬鷖。
題院畫冊·修竹士女圖
作者：宋徽宗
朝代：宋

瑤臺無信託青鸞，一寸芳心思萬端。
莫向東風倚修竹，翠衫經得幾多寒。
題院畫冊·團扇士女圖
作者：宋徽宗
朝代：宋

濃黛消香澹兩蛾，花陰試步學凌波。
專房自得傾城色，不怕涼風到扇羅。
題院畫冊·滌硯士女圖
作者：宋徽宗
朝代：宋

軟繡屏風小象牀，細風亭館玉肌涼。
含情學寫鴛鴦字，墨洗蕉花露水香。
題院畫冊·芭蕉士女圖
作者：宋徽宗
朝代：宋

羅襪生香踏軟沙，釵橫玉燕鬢鬆鴉。
春心正是芭蕉葉，羞見宜男並蒂花。
題院畫冊·荷花士女圖
作者：宋徽宗
朝代：宋

消受南薰一味涼，藕絲新織舞裙長。
臨池試展凌波步，只恐紅蓮妬艷粧。
題雙檜
作者：宋徽宗
朝代：宋

拔翠琪樹林，雙檜植靈囿。
上稍蟠木枝，下拂龍髯茂。
撐拏天半分，連卷虹南負。
爲棟復爲梁，夾輔我皇構。
题双桧
作者：宋徽宗
朝代：宋

拔翠琪树林，双桧植灵囿。
上稍蟠木枝，下拂龙髯茂。
撑拏天半分，连卷虹南负。
为栋復为梁，夹辅我皇构。
题唐十八学士图二首·其一
作者：宋徽宗
朝代：宋

有唐至治咏康哉，闢馆登延经济才。
廱泮育贤今日盛，彙征无復隐蒿莱。
题梨花图
作者：宋徽宗
朝代：宋

楼台影裏和风暖，絃管声中瑞日长。
从听娇鹦说来路，莫教蜂蝶损浓芳。
题繁杏鹦鹉图
作者：宋徽宗
朝代：宋

天产干皋此异禽，遐陬来贡九重深。
体全五色非凡质，惠吐多言更好音。
飞翥似怜毛羽贵，徘徊如饱稻粱心。
缃膺绀趾诚端雅，为赋新篇步武吟。
题芙蓉锦鸡图
作者：宋徽宗
朝代：宋

秋劲拒霜盛，峨冠锦羽鸡。
已知全五德，安逸胜鳬鹥。
题院画册·修竹士女图
作者：宋徽宗
朝代：宋

瑶台无信託青鸾，一寸芳心思万端。
莫向东风倚修竹，翠衫经得几多寒。
题院画册·荷花士女图
作者：宋徽宗
朝代：宋

消受南熏一味凉，藕丝新织舞裙长。
临池试展凌波步，只恐红莲妬艷粧。
香梅山白頭
作者：宋徽宗
朝代：宋

山禽矜逸態，梅粉弄輕柔。
已有丹青約，千秋指白頭。
定光南安岩·其一
作者：宋思远
朝代：宋

石耸虚岩接太虚，百千年称定光居。
未知天上何方有，应是人间别地无。
香风影裏迎新魄，梵呗声中见落晖。
自恨劳生名利役，不能来此共忘机。
定光南安岩·其二
作者：宋思远
朝代：宋

路入云山几万层，豁然岩宇势峥嵘。
地从物外嚣尘断，天到壶中日月长。
汀州
作者：宋思远
朝代：宋
体裁：七言绝句

全闽形势数临汀，赣岭连疆似井陉。江汇里渊锁地脉，山横华盖应天星。
定光南安巖·其一
作者：宋思遠
朝代：宋

石聳虛巖接太虛，百千年稱定光居。
未知天上何方有，應是人間別地無。
香風影裏迎新魄，梵唄聲中見落暉。
自恨勞生名利役，不能來此共忘機。
定光南安巖·其二
作者：宋思遠
朝代：宋

路入雲山幾萬層，豁然巖宇勢崢嶸。
地從物外囂塵斷，天到壺中日月長。
汀州
作者：宋思遠
朝代：宋

全閩形勢數臨汀，贛嶺連疆似井陘。
江匯里淵鎖地脈，山橫華蓋應天星。
在燕京作
作者：宋恭宗
朝代：宋

寄語林和靖，梅花幾度開。
黄金臺下客，應是不歸來。
在燕京作
作者：宋恭宗
朝代：宋
体裁：五言绝句

寄语林和靖，梅花几度开。黄金台下客，应是不归来。
鸚鵡
作者：宋恭宗
朝代：宋

毛羽自然可數，仙禽不受凡籠。
銜得梧桐一葉，中含無限秋風。
鹦鹉
作者：宋恭宗
朝代：宋

毛羽自然可数，仙禽不受凡笼。
术得梧桐一叶，中含无限秋风。
鹦鹉
作者：宋恭宗
朝代：宋
体裁：六言诗

毛羽自然可数，仙禽不受凡笼。衔得梧桐一叶，中含无限秋风。
社日不飲
作者：宋恭甫
朝代：宋

漪漪細浪生蒲葉，剪剪輕風破柳芽。
不飲恐孤今日社，强隨兒女插桃花。
社日不饮
作者：宋恭甫
朝代：宋
体裁：七言绝句

漪漪细浪生蒲叶，剪剪轻风破柳芽。不饮恐孤今日社，强随儿女插桃花。
句·其一
作者：宋慶之
朝代：宋

城中豈云隘，我見無夷途。
所以龐德公，車不向此驅。
斜陽掛林杪，野花續春餘。
句·其三
作者：宋慶之
朝代：宋

飄泊知何處，艱難亦到僧。
句·其二
作者：宋慶之
朝代：宋

數年何處客，昨夜獨歸船。
句·其四
作者：宋慶之
朝代：宋

更長初過雁，蟄後稍無蛩。
哭趙東閣
作者：宋慶之
朝代：宋

秋風慘欲割，秋月明不發。
誰令聲名高，竟使壽命折。
往年失四靈，詩道微一髪。
縞素革織組，宮徵節亂聒。
力排唐末陋，意風雅軋。
清廟不待陳，黄壤詎能沒。
新篇今寂寞，故墨慎無忽。
寓武昌報恩寺
作者：宋慶之
朝代：宋

孟宗祠下竹依然，借得空房竹樹邊。
貧寺少逢僧過夏，遠鄉多是客經年。
倩人汲水時煎茗，就佛分燈夜照眠。
家信不來心欲斷，明朝又買漢陽船。
廢墓
作者：宋慶之
朝代：宋

山水不改色，殘碑空蘚衣。
多年翁仲在，寒食子孫稀。
魈鬼時憑樹，虞人夜伏機。
悲涼眼前事，火葬未全非。
戍歸詞
作者：宋慶之
朝代：宋

君去無還期，妾思無已時。
軍無女子，誰爲補征衣。
或傳雲中危，夫死賢王圍。
恐傷老姑心，有淚不敢垂。
放翁有五更讀書示子詩予亦次韻
作者：宋慶之
朝代：宋

秋風蟋蟀牀下鳴，茅茨耿耿秋燈明。
老夫掩卷發深喟，起視河漢初參橫。
世人飲食幾知味，眼底古今復涇渭。
藩籬是筆屋是書，風葉塵埃力空費。
六籍在天日月存，我亦收拾還本根。
此事兒輩未可論，紛紛場屋爭作元。
次惠上人冷泉夜坐
作者：宋慶之
朝代：宋

此景寫不盡，此懷誰與俱。
月來林影碎，雲去石頭孤。
萬籟各休息，天香乍有無。
因師寄佳句，清夢更勞吾。
武昌懷古
作者：宋慶之
朝代：宋

極目平蕪送落暉，六朝征戰尚依稀。
風生戰舸周郎過，月落南樓庾老歸。
秋塞戍閒番馬病，春江流下蜀魚肥。
神州北望知何處，父老猶能話岳飛。
然上人還松臺
作者：宋慶之
朝代：宋

白頭寧俯仰，自覺住山非。
舊業雙松在，初秋一錫歸。
從人借茶具，就日補寒衣。
不見新詩久，朝來叩我扉。
碧雞草堂呈劉後村
作者：宋慶之
朝代：宋

斯文海內聲名闊，猶是乾淳一脈餘。
須信昌黎曾得謗，可憐太史未書。
碧雞有地吟詩老，金馬無心待詔初。
甚欲見君三十載，春風今時侍巾車。
稽村
作者：宋慶之
朝代：宋

雪後寒增健，貪幽愛路生。
羣兒燒葉坐，一鳥啄冰行。
山色晴猶慘，梅花謝亦榮。
小輿風割面，微醉任攲傾。
蘭溪道中
作者：宋慶之
朝代：宋

朝買蘭溪船，暮泊香頭市。
如何十月天，復此連夜雨。
朔風寒似鐵，曉色暗如土。
道行不見人，路哭疑是鬼。
棲棲遠方士，忽忽鄉心起。
落葉響疎庭，空燈照寒被。
離家能幾時，旅況已如此。
茫茫楚山雲，渺渺楚江水。
屈指計行程，此去復萬里。
郊行偶成
作者：宋慶之
朝代：宋

野水連天闊，孤舟盡日閒。
會須風雨過，一濟諒非難。
開爐日賦
作者：宋慶之
朝代：宋

筋力已非舊，逢寒亦自憐。
風霜在簷外，妻子語燈前。
紙被添新絮，茶甌煮細泉。
雖云方寸地，春意一陶然。
項園即事。
作者：宋慶之
朝代：宋

時節飛花盡，幽林亦自香。
閒來看新水，獨立又斜陽。
簷角鳥鳴霽，樹根魚就涼。
一春風雨過，游事極相妨。
句
作者：宋成
朝代：宋

湘是相分义，漓为离别名。
句
作者：宋成
朝代：宋

湘是相分义，灕为离别名。
句
作者：宋成
朝代：宋

湘是相分義，灕爲離別名。
和祖无择九日登袁州宜春台
作者：宋摅
朝代：宋

登高佳节喜重来，会客依随五马开。
帽落秋风随意适，怀迎露菊趁时催。
东篱幸有主人席，绛帐那逢上客陪。
欲报君恩话归去，不妨尊酒论文才。
和祖无择九日登袁州宜春台
作者：宋摅
朝代：宋
体裁：七言律诗

登高佳节喜重来，会客依随五马开。帽落秋风随意适，杯迎露菊趁时催。东篱幸有主人席，绛帐那逢上客陪。欲报君恩话归去，不妨尊酒论文才。
和祖無擇九日登袁州宜春臺
作者：宋攄
朝代：宋

登高佳節喜重來，會客依隨五馬開。
帽落秋風隨意適，杯迎露菊趁時催。
東籬幸有主人席，絳帳那逢上客陪。
欲報君恩話歸去，不妨尊酒論文才。
句
作者：宋敏求
朝代：宋

十年情味与君同。左川风俗美，资中亭上人。圣时建官追茂制，唐家压角失前规。千岩相望蔽松筠。林腰似泻瑰，水面如融汞。
句·其一
作者：宋敏求
朝代：宋

十年情味与君同。
句·其一
作者：宋敏求
朝代：宋

十年情味與君同。
句·其三
作者：宋敏求
朝代：宋

圣时建官追茂制，唐家压角失前规。
句·其三
作者：宋敏求
朝代：宋

聖時建官追茂制，唐家壓角失前規。
句·其二
作者：宋敏求
朝代：宋

左川風俗美，資中亭上人。
句·其二
作者：宋敏求
朝代：宋

左川风俗美，资中亭上人。
句·其五
作者：宋敏求
朝代：宋

林腰似泻瑰，水面如融汞。
句·其五
作者：宋敏求
朝代：宋

林腰似瀉瑰，水面如融汞。
句·其四
作者：宋敏求
朝代：宋

千岩相望蔽松筠。
句·其四
作者：宋敏求
朝代：宋

千巖相望蔽松筠。
史院席上奉和首相吳公元韻
作者：宋敏求
朝代：宋

二聖垂鴻烈，天臨四紀餘。
元台地率屬，賜會寵刊書。
世業叨榮甚，君恩可報歟。
衮衣相照爛，歸擁鹿鳴車。
史院席上奉和首相吴公元韵
作者：宋敏求
朝代：宋

二圣垂鸿烈，天临四纪余。
元台地率属，赐会宠刊书。
世业叨荣甚，君恩可报欤。
衮衣相照烂，归拥鹿鸣车。
史院席上奉和首相吴公元韵
作者：宋敏求
朝代：宋

二圣垂鸿烈，天临四纪馀。元台地率属，赐会宠刊书。世业叨荣甚，君恩可报欤。衮衣相照烂，归拥鹿鸣车。
送程給事知越州
作者：宋敏求
朝代：宋

浙東歌舞望旌麾，遠泛樵風羽綄飛。
論譔內通仙殿籍，拜興初別夕郎闈。
老人日俟劉公至，狂客今無賀監歸。
聞有新詩頻寄我，莫嗟梅雨裛朝衣。
送程给事知越州
作者：宋敏求
朝代：宋

浙东歌舞望旌麾，远泛樵风羽綄飞。论撰内通仙殿籍，拜兴初别夕郎闱。老人日俟刘公至，狂客今无贺监归。闻有新诗频寄我，莫嗟梅雨裛朝衣。
送程给事知越州
作者：宋敏求
朝代：宋

浙东歌舞望旌麾，远泛樵风羽綄飞。
论譔内通仙殿籍，拜兴初别夕郎闱。
老人日俟刘公至，狂客今无贺监归。
闻有新诗频寄我，莫嗟梅雨裛朝衣。
送裴司門倅越
作者：宋敏求
朝代：宋

剡中新佐郡，去路觸炎威。
民富杼機利，地含山水暉。
樵風送舟綄，梅雨潤朝衣。
政在宜謠俗，當期奏課歸。
送裴司门倅越
作者：宋敏求
朝代：宋
体裁：五言律诗

剡中新佐郡，去路触炎威。民富杼机利，地含山水晖。樵风送舟綄，梅雨润朝衣。政在宜谣俗，当期奏课归。
題招提院靜照堂
作者：宋敏求
朝代：宋

叢林起新構，燕坐水雲鄉。
本自禪心靜，能令世累忘。
幡花圍晝永，鐘梵度宵長。
歸裓新篇富，籠紗映寶坊。
题招提院静照堂
作者：宋敏求
朝代：宋
体裁：五言律诗

丛林起新构，燕坐水云乡。本自禅心静，能令世累忘。幡花围昼永，钟梵度宵长。归裓新篇富，笼纱映宝坊。
三高祠
作者：宋无
朝代：宋
体裁：五言绝句

退能合天道，隐亦是人豪。借问祠前水，如今几个高。
三高祠
作者：宋无
朝代：宋

退能合天道，隠亦是人豪。
借问祠前水，如今几个高。
上冯集贤
作者：宋无
朝代：宋
体裁：七言律诗

忠言如海胆如山，趣入金门虎豹间。玉笋晓班联鹭序，紫檀春殿对龙颜。气凌百辟星辰动，赋就《三都》造化閒。岂向长沙淹贾傅，淳风会见笔追还。
上冯集贤
作者：宋无
朝代：宋

忠言如海胆如山，趣入金门虎豹间。
玉笋晓班联鹭序，紫檀春殿对龙颜。
气凌百辟星辰动，赋就三都造化閒。
岂向长沙淹贾傅，淳风会见笔追还。
东风
作者：宋无
朝代：宋
体裁：七言绝句

东风吹绿上汀洲，染出江南一片愁。长到春来问芳草，不知何地可忘忧。
乌夜啼
作者：宋无
朝代：宋
体裁：乐府曲辞

露华洗天天堕水，烛光烧云半空紫。西施夜醉芙蓉洲，金丝玉簧咽清秋。鼙鼓鞭月行春雷，洞房花梦酣不回。宫中夜夜啼栖乌，美人日日歌吴歈。吴王国破歌声绝，鬼火青荧生碧血。千年坏冢耕狐兔，乌衔纸钱挂枯树。髑髅无语满眼泥，曾见吴王歌舞时。乌夜啼，啼为谁。身前欢乐身后悲，空留瑟怨传相思。乌夜啼，啼别离。
乌夜啼
作者：宋无
朝代：宋

露华洗天天堕水，烛光烧云半空紫。
西施夜醉芙蓉洲，金丝玉簧咽清秋。
鼙鼓鞭月行春雷，洞房花梦酣不迴。
宫中夜夜啼栖乌，美人日日歌吴歈。
吴王国破歌声绝，鬼火青荧生碧血。
千年坏冢耕狐兔，乌衔纸钱挂枯树。
髑髅无语满眼泥，曾见吴王歌舞时。
乌夜啼，啼为谁。
身前欢乐身后悲，空留瑟怨传相思。
乌夜啼，啼别离。
乌夜啼·露华洗天天随水
作者：宋无
朝代：宋

露华洗天天随水，烛光烧云半空紫。
西施夜醉芙蓉洲，金丝玉簧咽清秋。
声鼓鞭月行春雷，洞房花梦酣不迦。
宫中夜夜啼栖鸟，美人日日歌吴歈。
吴王国破歌声绝，鬼火青荧生碧血。
千年环仲耕狐兔，鸟术纸钱挂枯树。
髑髅无语满眼泥，曾见吴王歌舞时。
乌夜啼，啼为谁。
身前欢乐身后悲，空留瑟怨傅相思。
乌夜啼，啼别离。
书赵集贤诗翰后
作者：宋无
朝代：宋
体裁：七言律诗

九天宫阙郁嵯峨，公昔骑龙上大罗。文在玉堂多焕烂，泪经铜狄一滂沱。原陵禾黍悲酆镐，人物风流继永和。今日吴笺拜遗墨，只堪哀怨不堪歌。
书赵集贤诗翰后
作者：宋无
朝代：宋

九天宫阙鬰嵯峨，公昔骑龙上大罗。
文在玉堂多焕烂，泪经铜狄一滂沱。
原陵禾黍悲酆镐，人物风流继永和。
今日吴笺拜遗墨，只堪哀怨不堪歌。
二乔卷
作者：宋无
朝代：宋
体裁：七言绝句

国色双花相并栽，周郎分得小枝来。汉宫早有君王见，金屋须教一处开。
云雨
作者：宋无
朝代：宋
体裁：七言绝句

云雨朝朝暮暮新，襄王魂断楚江春。武丁曾有中宵梦，惟觅岩前版筑人。
五杂组
作者：宋无
朝代：宋

五杂组，角黍丝。往复还，借书瓻。不得已，居九夷。五杂组，冠冕缨。往复还，戍卒更。不得已，困平城。
五杂组·其一
作者：宋无
朝代：宋
体裁：乐府曲辞

五杂组，角黍丝。往复还，借书瓻。不得已，居九夷。
五杂组·其一
作者：宋无
朝代：宋

五杂组，角黍丝。
往復还，借书瓻。
不得已，居九夷。
五杂组·其二
作者：宋无
朝代：宋
体裁：乐府曲辞

五杂组，冠冕缨。往复还，戍卒更。不得已，困平城。
五杂组·其二
作者：宋无
朝代：宋

五杂组，冠冕缨。
往復还，戍卒更。
不得已，困平城。
僧日观画蒲萄
作者：宋无
朝代：宋
体裁：古风

玉山道人苍壁立，胸潴万斛松煤汁。吐作千年古怪藤，犹带西湖烟雨湿。元气淋漓草木活，太阴菌蠢虫蛇蛰。须萦翠雾瘦蛟走，睛抉玄珠黑龙泣。神剜鬼刻字崛奇，水精火齐光陆离。天魔擎来帝青宝，鲸波涌出珊瑚枝。墨花酣春马乳涨，醉梦渴想西凉姿。风窗秋疑蠹叶语，露架夜忆虬柯垂。须臾掩卷何所见，月落庭空无影时。
僧日观画蒲萄
作者：宋无
朝代：宋

玉山道人苍壁立，胸潴万斛松煤汁。
吐作千年古怪藤，犹带西湖烟雨湿。
元气淋漓草木活，太阴菌蠢虫蛇蛰。
鬚萦翠雾瘦蛟走，睛抉玄珠黑龙泣。
神剜鬼刻字崛奇，水精火齐光陆离。
天魔擎来帝青宝，鲸波涌出珊瑚枝。
墨花酣春马乳涨，醉梦渴想西凉姿。
风窗秋疑蠹叶语，露架夜忆虬柯垂。
须臾掩卷何所见，月落庭空无影时。
公子家
作者：宋无
朝代：宋

朱门当道拥高槐，拂晓鸣驺散乳鸦。
红叱拨骄矜匼匝，黑昆崙黠解琵琶。
姬将银蜡烧明月，犬带金铃卧落花。
不信铜驼荆棘裏，百年前是五侯家。
公子家
作者：宋无
朝代：宋
体裁：七言律诗

朱门当道拥高槐，拂晓鸣驺散乳鸦。红叱拨骄矜匼匝，黑昆崙黠解琵琶。姬将银蜡烧明月，犬带金铃卧落花。不信铜驼荆棘里，百年前是五侯家。
公无渡河
作者：宋无
朝代：宋
体裁：乐府曲辞

九龙争珠战渊底，洪涛万丈涌山起。鳄鱼张口奋灵齿，含沙射人毒如矢。宁登高山莫涉水，公无渡河，公不可止。河伯娶妇蛟龙宅，公无白璧献河伯，恐公身为泣珠客。公无渡河公不然，忧公老命沉黄泉。公沉黄泉，公勿怨天。
公无渡河·九龙争珠战渊底
作者：宋无
朝代：宋

九龙争珠战渊底，洪涛万丈涌山起。
鳄鱼张口夺灵齿，含射人毒如矢。
宁登高山莫涉水，公无渡河公不可止。
河伯娶妇蛟龙宅，公无白壁献何伯，
恐公身为泣珠客。公无渡河公不然，
尤公老命沉黄泉。公沉黄泉，
公勿怨天。
公莫舞
作者：宋无
朝代：宋
体裁：古风

公莫舞，公莫舞，鸿门王气归真主。何人睚眦赤龙子，手循玉玦目相语。令公莫舞公楚舞，剑光射日白虹吐。人发杀机天不与，撞斗帐中唉亚父，霸业明朝弃如土。
兰
作者：宋无
朝代：宋
体裁：七言绝句

分向湘山伴野蒿，偶并香草入离骚。清名悔出群芳上，不入离骚更自高。
刘伶墓
作者：宋无
朝代：宋
体裁：七言绝句

酒浇磊块作平怀，一锸相随死便埋。个是先生醒时语，醉中那复问形骸。
初夏别业
作者：宋无
朝代：宋
体裁：七言律诗

别墅清深无俗人，蛛丝窗户网游尘。绿阴镂日新欢夏，红雨鏖花故恼春。病去情怀逢酒恶，困来天气与茶亲。壁间乌帽长閒却，肯学陶家戴漉巾。
别惠上人
作者：宋无
朝代：宋

秋归虎溪月，携锡入云松。
又向深山住，还闻古寺钟。
出生供野鸟，持呪伏潭龙。
好去东林下，吟看五老峰。
别惠上人
作者：宋无
朝代：宋
体裁：五言律诗

秋归虎溪月，携锡入云松。又向深山住，还闻古寺钟。出生供野鸟，持咒伏潭龙。好去东林下，吟看五老峰。
别惠上人
作者：宋无
朝代：宋

秋归虎豀月，摧锡入云松。
又向深山住，还闻古寺钟。
出生供野鸟，持况伏潭龙。
好去东林下，吟看五老峰。
华盖峰逸人
作者：宋无
朝代：宋

十步九岩壑，结茅无四邻。
山中春雨过，水上落花新。
采药逢毛女，焚香对羽人。
时携一瓢酒，醉着去朝真。
华盖峰逸人
作者：宋无
朝代：宋
体裁：五言律诗

十步九岩壑，结茅无四邻。山中春雨过，水上落花新。采药逢毛女，焚香对羽人。时携一瓢酒，醉著去朝真。
南岳李道士画双松图
作者：宋无
朝代：宋
体裁：古风

道士醉卧天柱峰，睥睨石上千年之老松。松精相感入梦寐，化作苍髯双老龙。酒肠空洞生鳞角，飞出两龙醉不觉。须臾霹雳撼五岳，丰隆缩手不敢捉。神灵顷刻归虚无，壁上但见《双松图》。松耶龙耶莫能诘，栋梁霖雨藏秃笔。
南岳李道士画双松图
作者：宋无
朝代：宋

道士醉卧天柱峰，睥睨石上千年之老松。
松精相感入梦寐，化作苍髯双老龙。
酒肠空洞生鳞角，飞出两龙醉不觉。
须臾霹雳撼五岳，丰隆缩手不敢捉。
神灵顷刻归虚无，壁上但见双松图。
松耶龙耶莫能诘，栋梁霖雨藏秃笔。
南峰宴坐僧
作者：宋无
朝代：宋
体裁：五言律诗

空岩槁木形，入定掩松扃。鹊供衔来果，猿看诵罢经。云霞埋衲重，苔藓上鞋青。只有樵人识，曾因采茯苓。
南峰归云庵
作者：宋无
朝代：宋
体裁：七言绝句

云伴老僧居翠微，老僧应共白云飞。杖藜西去云东去，日暮僧归云亦归。
双陆
作者：宋无
朝代：宋
体裁：七言律诗

金缕纹桑斲局坚，红云倒浸一池莲。星环紫极无多点，月印银潢有两弦。行采砧声鸣素练，计筹花片落牙钱。个人惯受卑栖苦，长为归迟罚绮筵。
双陆
作者：宋无
朝代：宋

金缕纹桑斵局坚，红云倒浸一池莲。
星环紫极无多点，月印银潢有两弦。
行采砧声鸣素练，计筹花片落牙钱。
箇人惯受卑栖苦，长为归迟罚绮筵。
古砚歌
作者：宋无
朝代：宋
体裁：古风

神娲踏云补天去，遗下一团苍黑天。千年万年乾不得，长带盘古青紫烟。玉工剖天天化石，石内星精有馀魄。雕光发炯成禹璧，海王川后输玄液。帝青呵雾坤倪湿，匣月不开太阴泣。破天残缺无人补，一穴丝丝漏春雨。空藏老石磨今古，补天何时与天语。
古砚歌
作者：宋无
朝代：宋

神娲踏云补天去，遗下一团苍黑天。
千年万年干不得，长带盘古青紫烟。
玉工剖天天化石，石内星精有余魄。
琱光发炯成禹璧，海王川后输玄液。
帝青呵雾坤倪湿，匣月不开太阴泣。
破天残缺无人补，一穴丝丝漏春雨。
空藏老石磨今古，补天何时与天语。
句曲王尊师
作者：宋无
朝代：宋

不与俗人接，草堂云自封。
有时炼丹去，无处觅行踪。
树暖猴扪蝨，花香鹿养茸。
曾期尸解后，终隠大茅峰。
句曲王尊师
作者：宋无
朝代：宋

不与俗人接，草堂云自封。
有时鍊丹去，无处觅行从。
树暖猴扪蝨，花香鹿养茸。
曾期哀解后，终隐大茅峰。
句曲王尊师
作者：宋无
朝代：宋
体裁：五言律诗

不与俗人接，草堂云自封。有时鍊丹去，无处觅行踪。树暖猴扪虱，花香鹿养茸。曾期尸解后，终隐大茅峰。